tripathysagar/odia_wiki huggingface dataset:
ଗ୍ରାଣ୍ଡ ଟ୍ରଙ୍କ ଏକ୍ସପ୍ରେସ  ( ସାଧାରଣ ଭାବେ .ଏକ୍ସପ୍ରେସ ଭାବରେ ପରିଚିତ ) ଭାରତୀୟ ରେଳବାଇର ଏକ ଦୈନିକ ସୁପରଫାଷ୍ଟ ଏକ୍ସପ୍ରେସ ଟ୍ରେନ ଯାହା ଦିଲ୍ଲୀ ସରାଇ ରୋହିଲାଠାରୁ ଚେନ୍ନଇ ସେଣ୍ଟ୍ରାଲ ଯାଏ ଯାଇଥାଏ  । ଏହାକୁ ଏକ ଏଇତିହାସିକ ଏବଂ ସର୍ବପୁରାତନ ଟ୍ରେନ ମଧ୍ୟରେ ଗୋଟିଏ କୁହାଯାଏ । ଇତିହାସ ପ୍ରାଚୀନ ମାଦ୍ରାସ ଏବଂ ଦକ୍ଷିଣ ମରହଟ୍ଟା ରେଳବାଇଦ୍ୱାରା ଏହା ପ୍ରଥମେ ୧୯୨୯ରେ ପ୍ରଚଳିତ ହେବା ସହ ମାଙ୍ଗାଲୋରରୁ ପେଶୱା , ଯାହା ବର୍ତ୍ତମାନ ପାକିସ୍ଥାନରେ ରହିଛି ଓ ସେହି ସମୟରେ ବ୍ରିଟିଶ ଇଣ୍ଡିଆର ଅଂଶ ଥିଲା , ସେ ମଧ୍ୟରେ ଚଳୁଥିଲା । ଏହା ଦିଲ୍ଲୀ ମଧ୍ୟ ଦେଇ ଯାଉଥିଲା । ପରେ ଏହାର ପଥ କମ କରାଯାଇ ଲାହୋରରୁ ମେଟ୍ଟୁପଳାୟମ ଯାଏ ହେଇଥିଲା । ସେତେବେଳେ ଏହା ଉଟି ଓ କୁନନୁର ମଧ୍ୟ ଦେଇ ଯାତାୟତ କରି ଦେଶର ଦୀର୍ଘତମ ପଥ ଯାଉଥିବା ଟ୍ରେନ ଥିଲା । ପେଶୱାରରୁ ମାଙ୍ଗାଲୋର ଏହି ଟ୍ରେନକୁ ୧୦୪ ଘଣ୍ଟା ଯାତ୍ରା କରିବାକୁ ହାଉଥିଲା । ବର୍ତ୍ତମାନ ଏହା ଚେନ୍ନଇରୁ ନୂଆ ଦିଲ୍ଲୀ ଯାଏ ଦୈନିକ ଯାତ୍ରା କରେ । ଏହା ୨,୧୮୬ କିଲୋମିଟର ପଥ ଯାତ୍ରା କରେ । ଏହାକୁ ୩୫ ଘଣ୍ଟା ୩୫ ମିନିତ୍ସମୟାଲାଗୁଥିବା ବେଳେ ଏହାର ରହଣି ସ୍ଥାନ ସଂଖ୍ୟା ୩୮ଟି । ୨୦୧୫ରୁ ଏହା ନୂଆ ଦିଲ୍ଲୀ ନ ଯାଇ ଦିଲ୍ଲୀ ସରେଇ ରୋହିଲାକୁ ଯାଉଛି । 2015, 2015. ସମୟ ସାରଣୀ ଓ ସେବା ଏହି ଟ୍ରେନ ୯ଟି ଭାରତୀୟ ରାଜ୍ୟ ଦେଇ ଯାଇଥାଏ । ତାମିଲନାଡୁ , ଆନ୍ଧ୍ରପ୍ରଦେଶ , ତେଲେଙ୍ଗନା , ମହାରାଷ୍ଟ୍ର ,ମଧ୍ୟପ୍ରଦେଶ , ରାଜସ୍ଥାନ , ହରିୟଣା ଓ ଦିଲ୍ଲୀ ଦେଇ ଏହା ଯାଏ । ଏହା ଚେନ୍ନଇ ସେଣ୍ଟ୍ରାଲରୁ ସନ୍ଧ୍ୟା ୭.୧୫ରୁ ଛାଡି ତୃତୀୟ ଦିନ ସକାଳ ୬.୩୦ରେ ସରାଇ ରୋହିଲାରେ ପହଞ୍ଚେ । ସରାଇ ରୋହିଲାରୁ ସନ୍ଧ୍ୟା ୬.୪୦ରେ ଛାଡି ଚେନ୍ନଇ ସେଣ୍ଟ୍ରାଲରେ ତୃତୀୟ ଦିନ ସକାଳ ୬.୧୫ରେ ପହଞ୍ଚେ । ରେକ ଓ କୋଚ ସାଧାରଣତଃ ଏଥିରେ ୨୪ଟି କୋଚ ଲାଗିଥାଏ । କୋଚ ସହ ପାନ୍ତରି କାର ମଧ୍ୟ ରହିଥାଏ ।
ସୁକିନ୍ଦା  (କ୍ରମିକ ସଂଖ୍ୟା: ୫୪) ଯାଜପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସୁକିନ୍ଦା ବ୍ଳକ ଓ ଦାନଗଦି ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରୀତିରଞ୍ଜନ ଘଡେଇ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶରତ ରାଉତଙ୍କଠାରୁ ୪୭୦୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଫୁଲ୍ଲ ଚନ୍ଦ୍ର ଘଡ଼ାଇ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶରତ ରାଉତଙ୍କଠାରୁ ୨,୪୦୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ସୁଜାତା ସାହୁ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସୁଜାତା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ଯାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୬,୦୪୯ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଗୌତମ ରାୟଙ୍କୁ ୨,୫୬୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଜେମ୍ସ ଗସଲିଙ୍ଗ  (ଜନ୍ମ ମଇ ୧୯,୧୯୫୫) ଜଣେ କାନାଡିୟାନ କମ୍ପ୍ୟୁଟର ବୈଜ୍ଞାନିକ । ସେ ଜାଭା ପ୍ରୋଗ୍ରାମିଙ୍ଗ ଭାଷାର ଜନକ ରୂପେ ବେଶ ଜଣାଶୁଣା। ଶିକ୍ଷା ଓ ତାଙ୍କ ଭବିଷ୍ୟତ ଜୀବନ କାଲଗରୀ ବିଶ୍ୱବିଦ୍ୟାଳୟରୁ ଜେମ୍ସ ଗସଲିଙ୍ଗ ବିଜ୍ଞାନରେ ସ୍ନାତକ ଡିଗ୍ରୀ ହାସଲ କରିଥିଲେ ଓ ଏମ.ଏ ଓ ପି.ଏଚ.ଡି କାର୍ଣ୍ଣିଗ ମେଲନ ବିଶ୍ୱବିଦ୍ୟାଳୟରେ ସଂପର୍ଣ୍ଣ କରିଥିଲେ। ସନ୍ ମାଇକ୍ରୋ ସିସ୍ଟମ୍ରେ ଯୋଗ ଦେବା ଆଗରୁ କାର୍ଣ୍ଣିଗ ମେଲନ ବିଶ୍ୱବିଦ୍ୟାଳୟଠାରେ ସେ ୧୬-ୱେ କମ୍ପ୍ୟୁଟର ସିସ୍ଟମ ପାଇଁ ୟୁନିକ୍ସର ମଲ୍ଟି ପ୍ରୋସେସର ତିଆରି କରିଥିଲେ। ସେ ସେଠାରେ ମଧ୍ୟ ବିଭିନ୍ନ କମ୍ପାଇଲର୍ ମେଲ୍ ସିସ୍ଟମ ଉନ୍ନତ କରିଥିଲେ। ଗସ୍ଲିଙ୍ଗ ୧୯୮୪ ମସିହାରୁ ୨୦୧୦ ମସିହା ପର୍ଯ୍ୟନ୍ତ ସନ୍ ମାଇକ୍ରୋ ସିସ୍ଟମରେ କାର୍ଯରତ ଥିଲେ। ସେ ଜାଭା ପ୍ରୋଗ୍ରାମିଙ୍ଗ ଭାଷାର ଜଙ୍କ ରୂପେ ଜଣାଶୁଣା।ସନ୍ ମାଇକ୍ରୋ ସିସ୍ଟମକୁ ଓରାକେଲ୍ କର୍ପୋରେସନ କିଣିବା ପରେ ସେ ଏପ୍ରିଲ ୨,୨୦୧୦ ମସିହାରେ ଗସ୍ଲିଙ୍ଗ ସନ୍ ମାଇକ୍ରୋ ସିସ୍ଟମରୁ ବିଦାୟ ନେଇଥିଲେ। ଯୋଗଦାନ ଗସ୍ଲିଙ୍ଗ ପ୍ରଥମରୁ ଗସ୍ଲିଙ୍ଗ ଏମାକ୍ସର ଲେଖକ ରୂପେ ଜଣାଶୁଣା। ସେ ୱିନ୍‌ଡୋୱିଙ୍ଗ୍ ସିସ୍ଟମ ଉଦ୍ଭାବକ ମଧ୍ୟ ଅଟନ୍ତି କିନ୍ତୁ ସନ୍ ମାଇକ୍ରୋ ସିସ୍ଟମ ଏହାକୁ ମୁକ୍ତ ବ୍ୟବହାର ଯୋଗ୍ୟ କରିବାର ଅନ୍ୁମତି ଦେଇନଥିବାରୁ ଏହା ପରେ କ୍ଷତିଗ୍ରସ୍ତ ହୋଇଥିଲା। ସମ୍ମାନ ୨୦୦୨: ସେ ଅର୍ଥଶାସ୍ତ୍ର ବିଶାରଦ ଅଭିନବକରଣର ପୁରସ୍କାର ପାଇଥିଲେ। ୨୦୦୨: ରେ ସମ୍ମାନିତ ହୋଇଥିଲେ। ୨୦୦୭: ସେ ର କାର୍ଯ୍ୟକର୍ତ୍ତା ହୋଇଥିଲେ   ହେଉଛି କାନାଡାର ଦ୍ୱିତୀୟ ଉଚ୍ଚ ବେସାମରିକ ବ୍ୟକ୍ତି ୨୦୧୩: ର ଜଣେ ସଦସ୍ୟ ହୋଇଥିଲେ। ୨୦୧୫: ସମ୍ମାନରେ ସମ୍ମାନିତ ହୋଇଥିଲେ।
ଗୁଡ୍ ବୟ, ୨୦୧୨ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ହୃଦାନନ୍ଦ ସାମଲ । ରୀନା ସାମଲ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଜ୍ୟୋତି ଦାସ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିତର୍ଦ୍ଦେଶକ ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ପ୍ରିୟା ଚୌଧୁରୀ । ମିହିର ଦାସ, ଇପ୍ସିତା ମହାନ୍ତି, ପିଣ୍ଟୁ ନନ୍ଦ, ସୁନୀତା ଗରବଡ଼ୁ, ହରିହର ମହାପାତ୍ର, ମୀନକେତନ, ଚୌଧୁରୀ ଜୟପ୍ରକାଶ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅରିନ୍ଦମ ରାୟ ପ୍ରିୟା ଚୌଧୁରୀ ମିହିର ଦାସ ଇପ୍ସିତା ମହାନ୍ତି ପିଣ୍ଟୁ ନନ୍ଦ ସୁନୀତା ଗରାବଡୁ ହରିହର ମହାପାତ୍ର ମୀନକେତନ ଚୌଧୁରୀ ଜୟପ୍ରକାଶ ଦାସ ଶିବାନୀ ସଙ୍ଗୀତା  (ଶିଶୁ କଳାକାର) କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ  । ମୋହିତ ଚକ୍ରବର୍ତ୍ତୀ, ଅରୁଣ ମନ୍ତ୍ରୀ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଜାବେଦ ଅଲ୍ଲୀ, ପାମେଲା ଜୈନ, ବିନୋଦ ରାଠୋଡ଼, ଶାନ୍, ସୁମନ, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୪ ଅକ୍ଟୋବର ବର୍ଷର ୨୭୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୭୮ତମ  । ବର୍ଷ ଶେଷ ହେବା ପାଇଁ ଆଉ ୮୮ ଦିନ ବାକି ଅଛି ।
"ସ୍କାଇପ"  ହେଉଛି ଗୋଟିଏ କମ୍ପ୍ୟୁଟର ଆପ୍ଲିକେସନ ଯାହାଦ୍ୱାରା ଭିଡିଓ କଲ / ଚାଟ  (ଯେଉଁଥିରେ କଥାବାର୍ତ୍ତା ଶୁଣାଯିବା ସହ ଆରପଟ ଚିତ୍ର ଦୃଶ୍ୟମାନ ହୁଏ) ଏବଂ ସାଧାରଣ ଟେଲିଫୋନ ସେବା ପ୍ରଦାନ କରିଥାଏ  । ଇତିହାସ ସ୍କାଇପ ଆପ୍ଲିକେସନକୁ ପ୍ରଥମେ ୨୦୦୩ ମସିହାରେ ସ୍ୱିଡେନର ନିକଲାସ ଜେନସ୍ଟ୍ରମ ଏବଂ ଡେନମାର୍କର ଜାନସ ଫ୍ରିସ ତିଆରି କରିଥିଲେ । ପରେ ପରେ ଏସ୍ତୋନିଆ ଦେଶର ଆହ୍ତି ହେଂଲା , ପ୍ରିତ କାସେଲାଉ ଓ ଜାନ ଟାଲିନ ଏହାର ସଫ୍ଟୱେଆର ତିଆରି କରିଥିଲେ । ୨୦୦୫ ମସିହାରେ ଇବେ ଏହାକୁ ଅଧିଗ୍ରହଣ କରିଥିଲା ଏବଂ ୨୦୧୧ ମସିହାରେ ମାଇକ୍ରୋସଫ୍ଟ କର୍ପୋରସନ ଏହାକୁ ୮୫୦ କୋଟି ଡଲାର ମୂଲ୍ୟରେ କିଣିନେ‍ଇଥିଲେ । ବିଶେଷତା ସ୍କାଇପଦ୍ୱାରା ମାଗଣା ଭିଡିଓ କଲ କରିହୁଏ, ଯେଉଁଥିରେ ଆର ପଟ ଲୋକଂକୁ ଶୁଣିବା ସହ ଦେଖି ମଧ୍ୟ ହୁଏ । ଏଥିପାଇଁ କେବଳ ସ୍କାଇପ ଖାତା ବା ଆକାଉଣ୍ଟ  (ଉଭୟ କଲ୍ କରୁଥିବା ବ୍ୟକ୍ତି ଓ ଯାହାକୁ କଲ କରାଯାଉଛି, ସେ ଦୁଇ ଜଣଂକର) ରହିବା ଆବଶ୍ୟକ  । ଏଥିପାଇଁ ୱେବ କ୍ୟାମେରା ସହ ପିସି ବା ଆଗ ପଟ କ୍ୟାମେରା ଥିବା ସ୍ମାର୍ଟ୍‍ ଫୋନ୍‍ ବ୍ୟବହାର କରାଯାଇପାରେ ଏବଂ ଏହି ଉପକରଣ ଗୁଡିକରେ ସ୍କାଇପ ଆପ୍ଲିକେସନ ସ୍ଥାପନା ହୋଇଥିବା ଆବଶ୍ୟକ । ଦ୍ରୁତ ଗତି ସମ୍ପନ୍ନ ଇଣ୍ଟରନେଟ ସେବା ମଧ୍ୟ ଜରୁରୀ  ଦୁଇ ପଟ ଯାକ  । ସ୍କାଇପଦ୍ୱାରା ଅକ୍ଷର ବାର୍ତ୍ତା  (ଟେକ୍ସ୍ଟ ମେସେଜ୍) ତଥା ଭିଡିଓ ବାର୍ତା ଆଉ ଗୋଟିଏ ସ୍କାଇପ ଆକାଉଣ୍ଟକୁ ପଠାଇହେବ  । ସ୍କାଇପଦ୍ୱାରା ଗୋଟିଏ ପିସି କିମ୍ବା ମୋବାଇଲରୁ କୌଣସି ଲ୍ୟାଣ୍ଡ ଲାଇନ  (ସ୍ଥିର ଫୋନ) ବା ମୋବାଇଲ ଫୋନକୁ କେବଳ ସ୍ୱର ବାଲା  (ଭଏସ୍) କଲ ମଧ୍ୟ କରାଯାଇପାରେ  । ମାତ୍ର ଏହା ମାଗଣା ନୁହଁ , ଏଥି ପାଇଁ ମୂଲ୍ୟ ପ୍ରଦାନ କରିବାକୁ ପଡିଥାଏ । ଭାରତ ଭିତରେ ଥିବା ଫୋନ୍‍ ଗୁଡିକୁ ଏହି ଏହି ଭଏସ କଲ୍‍ ସେବା ଉପଲବ୍ଧ ନାହିଁ । ସ୍କାଇପ ଆସିଲା ପରେ ସାଧାରଣ ଟେଲିଫୋନ କମ୍ପାନୀ ପ୍ରଦାନ କରୁଥିବା ଆନ୍ତର୍ଜାତୀୟ ଦୂରଭାଷ ସେବା  ଆଇ ଏସ୍‍ ଡି କଲ୍‍  ବ୍ୟବହାର ଅନେକ ମାତ୍ରାରେ କମି ଯାଇଅଛି ।
କୁଡମାଲି ବା କୁର୍ମାଲି     ,ଦେବନାଗରୀ :        , ବଙ୍ଗାଳୀ :        ,         ହେଉଛି ହିନ୍ଦୁ-ଆର୍ଯ୍ୟ ଭାଷା ଅଧୀନସ୍ଥ ବିହାରୀ ଭାଷା ଗୋଷ୍ଠିର ଏକ ଭାଷା । ଯାହାକି ଭାରତର ପୂର୍ବାଞ୍ଚଳ ରାଜ୍ୟ ଯଥା; ବିହାର, ଝାଡ଼ଖଣ୍ଡ, ଓଡ଼ିଶା, ପଶ୍ଚିମବଙ୍ଗ ଓ ଆସାମ ତତ୍ସହିତ ଭୁଟାନ ଏବଂ ବାଂଲାଦେଶରେ ବ୍ୟବହାର କରାଯାଇଥାଏ। ଆଞ୍ଚଳିକ ଭାବରେ ଏହି ଭାଷାକୁ ପଞ୍ଚପରଗନିଆ ଓ ତମଳିଆ ମଧ୍ୟ କୁହାଯାଏ। ସମୀକ୍ଷା କୁଡମାଲି ଭାଷାଟି ପୁରୁଣା ଛାୟାପ୍ରଦ ଭାଷାରୁ ଉଦୃତ ହୋଇଥିବା ଅନୁମାନ କରାଯାଏ। ଯାହାକି ମୁଖ୍ୟତ କୁଡମି ମହାତୋ ଜନଗୋଷ୍ଟି ମାନଙ୍କରଦ୍ୱାରା ବ୍ୟବହାର କରାଯାଏ। ଏହି ଭାଷାଟି ବିଭିନ୍ନ ଅଞ୍ଚଳ ଓ ଜନଗୋଷ୍ଟି ମାନଙ୍କଦ୍ୱାରା ମଧ୍ୟ ବ୍ୟବହାର କରାଯାଉଥିବାରୁ ଏହାର ଉପଭାଷା   ରହିଛି ଏବଂ ସେହି ଉପଭାଷାର ନାମ ସେହି ଜନଗୋଷ୍ଟି ନାମରେ ନାମିତ ହୋଇଛି। ଯେମିତିକି ବେଡିଆ ଜାତିରୁ ବେଡିଆ ଭାଷା, ଧାରୁଆ ଜାତିରୁ ଧାରୁଆ ଭାଷା, ସେହିପରି ଖୋଟା, ପାନ୍ ସାୱାସୀ, ତାନ୍ତି, ତଇର, ଏବଂ ଚିକ୍ ବାରିକ୍ ଇତ୍ୟାଦି। ୨୦୧୧ ଜନଗଣନା ଅନୁସାରେ କୁଡମାଲି ଥାର ଭାଷା  (ଯାହାକି କୁଡମାଲି ଭାଷାର ଏକ ଉପଭାଷା)କୁ ଭାରତର ୩,୧୧,୧୭୫ ଲୋକ ଏକ ମାତୃଭାଷା ଭାବରେ ବ୍ୟବହାର କରିଥାନ୍ତି । ଯାହାକି ମୁଖ୍ୟତଃ ପଶ୍ଚିମବଙ୍ଗର ପୁରୁଲିଆ, ବାଙ୍କୁଆର, ଝାଡଗ୍ରାମ, ପଶ୍ଚିମ ମେଦିନୀପୁର, ମଲ୍ଡ଼ା, ପୂର୍ବ ଦିନାଜପୁର, ପଶ୍ଚିମ ଦିନାଜପୁର, ଜଲପାଇଗୁରି, ଦାର୍ଜିଲିଂ, ଓଡ଼ିଶାରେ ମୟୂରଭଞ୍ଜ, କେନ୍ଦୁଝର, ଏବଂ ଆସାମରରେ ବ୍ୟବହାର କରାଯାଇଥାଏ। କୁଡମାଲି ଭାଷା କୁଡୁମି ମହାତୋ ଜନଗୋଷ୍ଟି ବ୍ୟତୀତ ବଗାଳ, ଧାରୁଆ, ଚିକ୍ ବାରିକ୍, ଘାସି, କାର୍ଗା ଏବଂ ରାଉତିଆ ଜନଗୋଷ୍ଠିଦ୍ୱାରା ମଧ୍ୟ ମାତୃଭାଷା ଭାଷା ଭାବରେ ବ୍ୟବହୃତ ହୋଇଥାଏ। ଏହି ଭାଷା ବାନ୍ଦନା, ଟୁସୁ, କରମ ପର୍ବ ମାନଙ୍କରେ ଝୁମର ଗୀତ ଭାବରେ ପରିଚୟ ସୃଷ୍ଟି କରିଛି। କିଛି ବାକ୍ୟ ଶିକ୍ଷା ଭାରତରେ କୁଡମାଲି ଭାଷାର ଲୋକ ସାହିତ୍ୟର ପ୍ରସାର ନିମନ୍ତେ କିଛି ଅନୁଷ୍ଠାନ, କୁଡମାଲି ଭାଷାକୁ ଉଚ୍ଚଶିକ୍ଷାର ଏକ ବିଷୟ ଭାବରେ ଶିକ୍ଷା ଦିଆାଇଥାଏ ।
ମୂଳଭୂତ ଗଣିତରେ ସଂଖ୍ୟା ରେଖା ହେଉଛି ଏକ ମାନକ ଚିହ୍ନିତ ଜ୍ୟାମିତିକ ସରଳ ରେଖାଚିତ୍ର ଯେଉଁଥିରେ ବାସ୍ତବ ସଂଖ୍ୟା ଜଗତର ସମସ୍ତ ସଂଖ୍ୟାକୁ ଚିହ୍ନିତ କରାଯାଇପାରିବ । ଏହି ଜ୍ୟାମିତିକ ସଂଖ୍ୟା ରେଖା ଉପରିସ୍ଥ ପ୍ରତ୍ୟେକ ବିନ୍ଦୁ ଗୋଟିଏ ଗୋଟିଏ ବାସ୍ତବ ସଂଖ୍ୟାକୁ ଚିହ୍ନଟ ବା ପ୍ରକାଶ କରିଥାଏ । ଚିତ୍ରରେ କେବଳ ଧନାତ୍ମକ ୯ ଏବଂ ଋଣାତ୍ମକ ୯ ମଧ୍ୟବର୍ତ୍ତୀ ସଂଖ୍ୟା ସବୁ ଦର୍ଶାଯାଇଥିଲେ ବି ସଂଖ୍ୟାରେଖାରେ ସମସ୍ତ ବାସ୍ତବ ସଂଖ୍ୟା ଯଥା; ପୂର୍ଣ୍ଣସଂଖ୍ୟା  (ଧନାତ୍ମକ ଏବଂ ଋଣାତ୍ମକ ), ଗଣନ ସଂଖ୍ୟା, ପରିମେୟ ସଂଖ୍ୟା, ଅପରିମେୟ ସଂଖ୍ୟା ଇତ୍ୟାଦି ସମସ୍ତ ବାସ୍ତବ ସଂଖ୍ୟା ଚିହ୍ନଟ କରାଯାଇପାରିବ  । ଅର୍ଥାତ ସଂଖ୍ୟାରେଖା ଉପରିସ୍ଥ ପ୍ରତ୍ୟେକ ବିନ୍ଦୁ କୌଣସି ନା କୌଣସି ବାସ୍ତବ ସଂଖ୍ୟାକୁ ପ୍ରକାଶ କରେ । କିପରି ଆଙ୍କିବା ସଂଖ୍ୟା ରେଖା ସାଧାରଣତଃ ଭୂସମାନ୍ତର ଏକ ଜ୍ୟାମିତିକ ସରଳରେଖା ଭାବେ ଅଙ୍କାଯାଇପାରିବ । ଅବଶ୍ୟ କାର୍ଟେସିଆନ ଜ୍ୟାମିତିରେ ଏହି ସଂଖ୍ୟାରେଖା ଭୂଲମ୍ବ ଅବସ୍ଥାରେ ମଧ୍ୟ ଅଙ୍କାଯାଏ । ତେବେ ଏହାର ଆରମ୍ଭ ବିନ୍ଦୁ ଏବଂ ଶେଷ ବିନ୍ଦୁ ନ ଥାଏ । ସେଥିପାଇଁ ଉଭୟ ପ୍ରାନ୍ତ ପରସ୍ପର ବୀପରୀତମୁଖୀ ଦୁଇ ତୀର ଚିହ୍ନଦ୍ୱାରା ଚିହ୍ନିତ ହୋଇଥାଏ । ଗାଣିତିକ ଅର୍ଥରେ ଏହା ବୁଝାଏ ଯେ ସର୍ବ ନିମ୍ନ ଏବଂ ସର୍ବ ବୃହତ୍ତ ବାସ୍ତ ସଂଖ୍ୟା ନାହିଁ । ଏହି ଜ୍ୟାମିତିକ ରେଖାର ମଧ୍ୟବିନ୍ଦୁକୁ ସାଧାରଣତଃ ଶୁନ  (୦) ମାନକ ଭାବେ ମାନାଙ୍କିତ କରାଯାଇ ସମାନ ସମାନ ବ୍ୟବଧାନରେ ଏହାର ବାମଦିଗରେ ଋଣରାଶି ଏବଂ ଦକ୍ଷିଣ ଦିଗରେ ଧନରାଶି ସମୂହର ପ୍ରକାଶ କରାଯାଏ  । ଭୂଲମ୍ବ ରେଖା ହୋଇଥିବା ସ୍ଥଳେ ମଧ୍ୟ ବିନ୍ଦୁର ଉର୍ଦ୍ଧ୍ୱକୁ ଧନ ରାଶି ସମୂହ ଏବଂ ମଧ୍ୟ ବିନ୍ଦୁର ନିମ୍ନକୁ ଋଣରାଶି ସମୂହ ପ୍ରକାଶ କରାଯାଇଥାଏ । ଏହି ରେଖା ଆଦ୍ୟ ଏବଂ ଅନ୍ତ ବିନ୍ଦୁ ବିହୀନ ଏକ ରେଖାଖଣ୍ଡ ଭଳି ଉଭୟ ପାର୍ଶ୍ୱରେ ଅସୀମିତ ଦୂରତା ଯାଏଁ ବଢିପାରେ । ସଂଖ୍ୟା ଦ୍ୱୟର ତୁଳନା ସଂଖ୍ୟା ରେଖା ସାହାଯ୍ୟରେ ସଂଖ୍ୟା ରେଖା ଉପରିସ୍ଥ ଯେ କୌଣସି ଦୁଇଟି ସଂଖ୍ୟାର ତୁଳନା ସହଜତର ହୋଇଥାଏ । ସଂଖ୍ୟାଦ୍ୱୟ ବା ସମ୍ବନ୍ଧିତ ବିନ୍ଦୁଦ୍ୱୟ ମଧ୍ୟରେ ସଂଖ୍ୟାରେଖାର ଡାହାଣ ଆଡକୁ ରହୁଥିବା ସଂଖ୍ୟାଟି ସାଧାରଣତଃ ଅନ୍ୟ ସଂଖ୍ୟାଠାରୁ ବୃହତ୍ତର ହୋଇଥାଏ । ପ୍ରକାରାନ୍ତରେ ସଂଖ୍ୟାଦ୍ୱୟ ବା ସମ୍ବନ୍ଧିତ ବିନ୍ଦୁଦ୍ୱୟ ମଧ୍ୟରେ ସଂଖ୍ୟାରେଖାର ବାମ ଆଡକୁ ରହୁଥିବା ସଂଖ୍ୟାଟି ସାଧାରଣତଃ ଅନ୍ୟ ସଂଖ୍ୟାଠାରୁ କ୍ଷୁଦ୍ରତ୍ତର ହୋଇଥାଏ । ତୁଳନା ପାଇଁ ଉଦ୍ଦିଷ୍ଟ ଦୁଇ ସଂଖ୍ୟାକୁ ସଂଖ୍ୟାରେଖାରେ  (ବିନ୍ଦୁଦ୍ୱୟ) ଚିହ୍ନଟ କରିବାପରେ ଏହି ବିନ୍ଦୁଦ୍ୱୟ ମଧ୍ୟରେ ମାନକ ଦୂରତା ହେବ ସଂଖ୍ୟା ଦ୍ୱୟ ମଧ୍ୟରେ ଅନ୍ତର  । ଉଦାହରଣ ସ୍ୱରୂପ ଉପରିସ୍ଥ ସଂଖ୍ୟାରେଖାରେ ଧନାତ୍ମକ ୧ ଏବଂ ଋଣାତ୍ମକ ୧ ମଧ୍ୟରେ ଅନ୍ତର ହେଉଛି ଏହି ଦୁଇ ବିନ୍ଦୁ ମଧ୍ୟରେ ଦୂରତା ଅର୍ଥାତ ୨ ।
ବିରିବାଟି ତାରିଣୀ ମନ୍ଦିର ଓଡ଼ିଶାର କଟକ ଜିଲ୍ଲାରେ ଥିବା ଏକ ଠାକୁରାଣୀ ମନ୍ଦିର ।
ମଳଦ୍ୱାର କର୍କଟ ଏକ ପ୍ରକାର କର୍କଟ ରୋଗ ଯାହା ପାଇଅନ୍ତନଳୀର ଶେଷ ଭାଗରେ ଥିବା ମଳଦ୍ୱାରରୁ ସୃଷ୍ଟି ହୁଏ । ଏହି ରୋଗରେ ମଳଦ୍ୱାର ପାଖରେ ଗୋଟାଳି ସୃଷ୍ଟି ହୁଏ ବା ମଳଦ୍ୱାରରୁ ରକ୍ତସ୍ରାବ ହୁଏ  ଅନ୍ୟାନ୍ୟ ଲକ୍ଷଣ ମଧ୍ୟରେ ମଳଦ୍ୱାରରେ ଯନ୍ତ୍ରଣା, ଗଲୁ କିମ୍ବା ତରଳ ପଦାର୍ଥ ନିର୍ଗତ ହୋଇପାରେ। ଅନ୍ତନଳୀର ଗତି ପରିବର୍ତ୍ତନ ମଧ୍ୟ ହୋଇପାରେ  ବିପଦ କାରଣ ମଧ୍ୟରେ ମାନବ ପାପିଲୋମାଭୂତାଣୁ  (ଏଚପିଭି)  , ଏଚ୍.ଆଇ.ଭି / ଏଡସ୍, ଏକାଧିକ ଯୌନ ସାଥୀ, ଧୂମପାନ ଏବଂ ମଳଦ୍ୱାର ମୈଥୁନ ଅନ୍ତର୍ଭୁକ୍ତ ହୋଇପାରେ  ମଳଦ୍ୱାର କର୍କଟ ସାଧାରଣତଃ ଏକ ପ୍ରକାର ସ୍କ୍ୱାମସ ସେଲ କର୍କଟ ରୋଗ  ଆଡେନୋକାର୍ସିନୋମା, ସ୍ମଲ ସେଲ କାର୍ସିନୋମା ଓ ମେଲାନୋମା ଯୋଗୁ ମଧ୍ୟ ଏହି ରୋଗ ସଙ୍କଟ ଆସିପାରେ । ଶାରୀରିକ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରିବା ପରେ ତନ୍ତୁ ବାୟୋପ୍ସି କରି ସୁନିଶ୍ଚିତ କରାଯାଏ। ବିପଦ କାରଣ ଗୁଡ଼ିକ ଏଡ଼େଇବା ଏବଂ ଏଚପିଭି ଟିକା ଦେଇ ଏହି ରୋଗକୁ ପ୍ରତିରୋଧ କରାଯାଇ ପାରେ  ମାନକ ଚିକିତ୍ସାରେ ବିକିରଣ ଥେରାପି, କେମୋଥେରାପି ଓ ଅସ୍ତ୍ରୋପଚାର କରି ଏହାର ଚିକିତ୍ସା କରାଯାଏ । ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୮,୩୦୦ ଲୋକଙ୍କର ଏହି ରୋଗ ନିର୍ଣ୍ଣୟ ହୁଏ ଯାହାକି ପ୍ରାୟ ୦.୫% ନୂତନ କର୍କଟ ରୋଗର ପ୍ରତିନିଧିତ୍ୱ କରିଥାଏ। ସାଧାରଣତଃ ୪୫ ବର୍ଷ ବୟସ ପରେ ଏହି ରୋଗ ହୋଇଥାଏ। ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି। ୧୯୯୦ ମସିହା ପରଠାରୁ ଏହି ରୋଗ ସଂଖ୍ୟା ବୃଦ୍ଧି ପାଇଛି। ଯୁକ୍ତରାଷ୍ଟ୍ରରେ ଏହି ରୋଗରେ ବଞ୍ଚିବା ହାର ପ୍ରାୟ ୬୮% ଅଟେ।
ପୁରୁଣା ସହର ଭୁବନେଶ୍ୱରର ବାହାର ଅଞ୍ଚଳରେ  "ଶିବତୀର୍ଥ ମଠ"  ଏକ ହିନ୍ଦୁ ମଠ,  "ଚନ୍ଦନ ଯାତ୍ରା"  ଏବଂ  "ଦୋଳ ପୂର୍ଣିମା"  ନାମରେ ଯଣାଯାଏ । ଦୋଳ ପୂର୍ଣିମାକୁ ଏହି ବିଶ୍ୱାସରେ ପାଳନ କରାଯାଏ କି, ଭଗବାନ ଲିଙ୍ଗରାଜ ଏହି ମଠକୁ ପହଞ୍ଚିବା ପାଇଁ  "ପଙ୍କ୍ତି ଭୋଗ"   (ସାମୁଦାୟିକ ଭୋଜନ) ଦୋଳ ପୂର୍ଣିମାରେ ଆଣିଥିଲେ  । ଅବସ୍ଥିତି ଏହି ମଠ ପୂର୍ବର ସାମ୍ନା କରିଥାଏ ଏବଂ ଏହା ରଥଗଡ ଛକ, ଓଲ୍ଡ ଟାଉନ, ଭୁବନେଶ୍ୱରରେସ୍ଥିତ । ଲିଙ୍ଗରାଜର ଉତ୍ତରୀ ଗେଟରୁ ୩୦ ମିଟର ଦୂରରେ ଲିଙ୍ଗରାଜ ମନ୍ଦିରରୁ ମାଉସୀମା ମନ୍ଦିର ଆଡକୁ ଯାଉଥିବା ରଥ ରୋଡର ଡାହାଣ ପଟରୁ ଏହି ମଠ ପାଖକୁ ଯାଇଥାଏ । ବୃତ୍ତିଦାନ କମିଶନ ୧୯୭୦ ମସିହାରେ  "ଗଣିତ" ର ଅଧିଗ୍ରହଣ କରିଥିଲେ । ମଠରେ ସମ୍ବନ୍ଧିତ ଥିବା  "ଶଙ୍କରାଚାର୍ଯ୍ୟ"  ସମ୍ପ୍ରଦାୟ ଭଗବାନ ଲିଙ୍ଗରାଜଙ୍କ ରଥକୁ କ୍ରମାଗତ ଭାବେ ତିଆରି କରିବା ପାଇଁ ବ୍ୟବହାର କରାଯାଉଥିବା କାଠଗଡକୁ ମୂର୍ତ୍ତୀରେ ଏଠାରେ ସନ୍ୟାସୀ ବଢ଼େଇ ମାନଙ୍କଦ୍ୱାରା ତିଆରି କରାଯାଏ । ଶିବତୀର୍ଥ ମଠର ସମାଧୀ ମନ୍ଦିର ଏହି ପୂର୍ବର ଶେଷ ଭାଗରେ ମଠର ଉପକ୍ଷେତ୍ରରେସ୍ଥିତ ହୋଇଥାଏ । ରଥ ରୋଡର ଅପର ପାର୍ଶ୍ୱରେ ଲିଙ୍ଗରାଜ ମନ୍ଦିରର ଉତ୍ତରୀ ପ୍ରବେଶ ଦ୍ୱାର ସାମ୍ନାରେସ୍ଥିତ ହୋଇଥାଏ । ଏଠାରେ ଅନ୍ୟ ଏକ ଅଧା ପଙ୍କ୍ତିରେ ବ୍ୟବସ୍ଥିତ ୧୩ଟି ସମାଧୀ ମନ୍ଦିର ରହିଛି । ପଛ ପଙ୍କ୍ତିରେ ୯ଟି ମନ୍ଦିର ରହିଛି, ଯେଉଁଥିରୁ ଉତ୍ତର ମନ୍ଦିରରୁ ୪ଟି ମନ୍ଦିର ଏକ କମ୍ପାଉଣ୍ଡ କାନ୍ଥଦ୍ୱାରା ଅତିକ୍ରମଣ କରାଯାଇଛି । ଦକ୍ଷୀଣରେ ମନ୍ଦିରକୁ ଆଶିଂକ ରୂପେ ସମାଧୀ ଦିଆଯାଇଛି । ସାମ୍ନା ପଙ୍କ୍ତିର ୪ଟି ମନ୍ଦିରରୁ ୩ଟିକୁ  "ଗଣ୍ଡି"  ପର୍ଯ୍ୟନ୍ତ ସମାଧୀ ଦିଆଯାଇଛି ପରନ୍ତୁ ୪ର୍ଥକୁ  "ବାଡ" ରେ ସମାଧୀ ଦିଆଯାଇଛି । ସମାଧୀ ଯୁକ୍ତ ମନ୍ଦିର ଯୋଯନାରେ ବର୍ଗିତ ପଦୋନ୍ନତିରେ ଏହି ମନ୍ଦିରରେ  "ବାଡ" ,  "ଗଣ୍ଡି"  ଏବଂ  "ମସ୍ତକ"  ଯୁକ୍ତ ପିଢା ଆଦେଶ ରହିଛି । ଏହି ମନ୍ଦିର ଗାଡିରେ ତିନୋଟି ପଛୁଆ ସ୍ତର ରହିଛି । ଗ୍ରନ୍ଥସୂଚୀ ଡଃ ସଦାଶୀବ ପ୍ରଧାନଙ୍କଦ୍ୱାରା ଭୁବନେଶ୍ୱରର କମ ଗ୍ୟାନ୍ତ ସ୍ମାରକ   81-7375-164-1 ।
ବିଜ୍ଞାନର ଯେଉଁ ବିଭାଗରେ ମନସ୍ତୋତ ଓ ଏହାର ଅନ୍ୟ ବିଶେଷତ୍ୱ ବିଷୟରେ ଆଲୋଚନା କରାଯାଏ ତାହାକୁ ମନୋବିଜ୍ଞାନ କୁହାଯାଏ ।
କପିଳ ଚରଣ ସେଠୀ  (୧୮ ଜାନୁଆରୀ ୧୯୨୪ - ୩୧ ଅକ୍ଟୋବର ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ପୁରୁଷୋତ୍ତମ ଓଡ଼ିଶା ବିଧାନ ସଭାରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ କପିଳ ଚରଣ ସେଠୀ ୧୯୨୪ ମସିହାର ଜାନୁଆରୀ ମାସ ୧୮ ତାରିଖ ଦିନ ବାଲେଶ୍ୱର ଜିଲ୍ଲାର  (ବର୍ତ୍ତମାନ ଭଦ୍ରକ ଜିଲ୍ଲା) ମଞ୍ଜୁରୀରୋଡ଼ ଅଧିନସ୍ଥ ନାଆଁମୀ ଗ୍ରାମରେ ଜନ୍ମଗ୍ରହଣ କରିଥିଲେ  । ରାଜନୈତିକ ଜୀବନ କପିଳ ଚରଣ ସେଠୀ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜନତା ଦଳର ପ୍ରତିନିଧି ଭାବରେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସମୁଦାୟ ୩୬,୮୭୯ ଜଣ ମତଦାନ କରିଥିଲେ । କପିଳ ଚରଣ ସେଠୀ ସମୁଦାୟ ୨୦,୬୮୩ ଖଣ୍ଡ ଭୋଟ ପାଇ ବିଜୟୀ ହୋଇ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଅର୍ଜୁନ ଚରଣ ସେଠୀ ସମୁଦାୟ ୯,୩୪୦ ଖଣ୍ଡ ଭୋଟ ପାଇ ୨ୟ ସ୍ଥାନରେ ଥିଲେ । ଏହି ବିଧାନ ସଭାରେ ସେ ୧୯୭୭ ମସିହାରୁ ୧୯୮୦ ମସିହାରେ ବିଧାନ ସଭା ଭଙ୍ଗ ହେବାଯାଏଁ କାର୍ଯ୍ୟ କରିଥିଲେ । ମୃତ୍ୟୁ କପିଳ ଚରଣ ସେଠୀ ୨୦୧୦ ମସିହାର ଅକ୍ଟୋବର ମାସ ୩୧ ତାରିଖ ଦିନ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା । ୨୩ ନଭମ୍ବର ୨୦୧୦ରେ ଓଡ଼ିଶା ବିଧାନ ସଭାରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ।
ଜ୍ୟୋତିନ୍ଦ୍ର ନାଥ ମିତ୍ର  (ଜନ୍ମ: ୩୦ ଅକ୍ଟୋବର ୧୯୫୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ଜ୍ୟୋତିନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୦, ୨୦୦୪ ଓ ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖୋର୍ଦ୍ଧା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜ୍ୟୋତିନ୍ଦ୍ର ନାଥ ମିତ୍ର ୧୯୫୧ ମସିହାର ଅକ୍ଟୋବର ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ୟାମ ମାଧବ ମିତ୍ର ଓ ପତ୍ନୀଙ୍କ ନାମ ମମତା ଦେ । ତାଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକ । ରାଜନୈତିକ ଜୀବନ ଜ୍ୟୋତିନ୍ଦ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ନାଗେଶ୍ୱର ମନ୍ଦିର ଭୁବନେଶ୍ୱରରେ ଥିବା ଏକ ଅପୂଜା ଦେଉଳ । ଏହା ଲିଙ୍ଗରାଜ ୱେଷ୍ଟ କ୍ୟାନାଲର ପଶ୍ଚିମ କୂଳରେ ଅବସ୍ଥିତ । କ୍ୟାନାଲର ଆର ପଟେ ୧୦.୩୫ ମିଟର  (୩୪.୦ ଫୁଟ) ଦୂରତାରେ ସୁବର୍ଣ୍ଣେଶ୍ୱର ଶିବ ମନ୍ଦିର ରହିଛି  । ଶିଳ୍ପତତ୍ତ୍ୱ ନାଗେଶ୍ୱର ମନ୍ଦିର ଭୁବନେଶ୍ୱର ମଧ୍ୟରେ ଅବସ୍ଥିତ । ମନ୍ଦିର ପାଖ ଅଞ୍ଚଳରେ ଚାଷଜମି ଓ ଆବାସସ୍ଥାନ ଅଛି । ଦେଉଳ ପୂର୍ବମୁଖୀ ହୋଇ ୫.୬ ମି ପ୍ରସ୍ଥ, ୫.୦ ମି ଗଭୀରତା ଓ ୦.୪ ମି ଦୈର୍ଘ୍ୟ ଥିବା ମଞ୍ଚା ଉପରେ ରହିଛି ।ମୁଖ୍ୟ ଦେଉଳର ଉଚ୍ଚତା ୮.୧୫ ମି  ୨୬.୭ ଫୁ  । ମନ୍ଦିରର ଗର୍ଭଗୃହ ଶୂନ୍ୟ । ବାହ୍ୟ କାନ୍ଥଗୁଡ଼ିକର କାରୁକାର୍ଯ୍ୟ ଦେଖି ଏହି ମନ୍ଦିର ଶିବଙ୍କ ଉଦ୍ଦେଶ୍ୟରେ ଗଢ଼ାଯାଇଥିଲା ବୋଲି ଜଣାଯାଏ ।ପାର୍ଶ୍ୱଦେବାଦେବୀଙ୍କ ଲାଗି ନିଶାଦେଉଳ ଥିଲେହେଁ ପାର୍ଶ୍ୱଦିଅଁମାନଙ୍କ ମୂର୍ତ୍ତି ଆଉ ନାହିଁ । ମନ୍ଦିରର ବାହାର ଗଠନ ମୁକ୍ତେଶ୍ୱର ମନ୍ଦିର ଭଳି ରଙ୍ଗଡାଳିମ୍ବ ପଥରରେ  (ଇଂରାଜୀରେ ) ଗଢ଼ାହୋଇଛି  ।କଳିଙ୍ଗ ଶୈଳୀରେ କାରୁକାର୍ଯ୍ୟ ପଥର ଗାତ୍ରରେ ଖୋଦନ କରାଯାଇଛି । ଇତିହାସ ନିକଟବର୍ତ୍ତୀ ଅଞ୍ଚଳର ଲୋକଙ୍କ ମତରେ ମନ୍ଦିରଟି କେଶରୀ ବଂଶର ରାଜାମାନଙ୍କ ଦ୍ୱାରା ନିର୍ମାଣ କରାଯାଇଥିଲା । ସଂରକ୍ଷଣ ମନ୍ଦିରଟି ଅପେକ୍ଷାକୃତ ଭଲ ଅବସ୍ଥାରେ ଅଛି । କେବଳ ପୂର୍ବରୁ ରଙ୍ଗ ଦିଆଯାଇଥିବା କେତୋଟି ଯାଗାରେ ରଙ୍ଗ ପରସ୍ତ ଛାଡ଼ିଯାଇଛି ।ଏହା ଛଡ଼ା ପଥର ଦେଉଳ ଉପରେ ବହୁ ଗଛଲତା ମାଡ଼ିଯାଇଛି । ମନ୍ଦିରଟି ଓଡ଼ିଶା ରାଜ୍ୟ ପ୍ରତ୍ନତତ୍ତ୍ୱ ବିଭାଗ ଦ୍ୱାରା ପୁନରୁଦ୍ଧାର କରାଯାଇ ନବୀକୃତ ହୋଇଥିଲା ।ସେହି କାର୍ଯ୍ୟବେଳେ ପ୍ରସ୍ତର ଖଣ୍ଡଗୁଡ଼ିକୁ ଧଳା ରଙ୍ଗରେ ଚିହ୍ନିତ କରାଯାଇଥିବାରୁ ମନ୍ଦିରର ମୂଳ ନିର୍ମାଣ ବହୁ ବିକୃତ ହୋଇଯାଇଛି ।
କୋହିନୂର ଅଖତା  ଜନ୍ମ: (1947-09-19)ସେପ୍ଟେମ୍ବର ୧୯, ୧୯୪୭ ଜନ୍ମସ୍ଥାନ ସାତଖିରା ଜିଲ୍ଲା, ପୂର୍ବ ବାଂଲା, ପାକିସ୍ତାନର ଡୋମିନିୟନ  ଜଣେ ବଙ୍ଗଳାଦେଶୀ ଅଭିନେତ୍ରୀ, ପ୍ରଯୋଜିକା ଏବଂ ନିର୍ଦ୍ଦେଶିକା, ଯିଏକି ବଙ୍ଗଳାଦେଶ କଥାଚିତ୍ର ଜଗତରେ ସୁଚନ୍ଦା ନାମରେ ପରିଚିତା । ୧୯୬୦ର ମଧ୍ୟ ଭାଗରେ ସେ ଅଭିନୟ ଆରମ୍ଭ କରିଥିଲେ ଏବଂ ପାଖାପାଖି ୧୦୦ରୁ ଉର୍ଦ୍ଧ୍ୱ କଥାଚିତ୍ରରେ ସେ ଅଭିନୟ କରିଥିଲେ । ୨୦୦୫ ମସିହାରେ ସେ ବଙ୍ଗଳାଦେଶୀ ଚଳଚ୍ଚିତ୍ର ହଜାର ବଛାର ଧାରେ ଚଳଚ୍ଚିତ୍ର ପାଇଁ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ, ଯାହାର ନିର୍ଦ୍ଦେଶନା ସେ ନିଜେ ଦେଇଥିଲେ । ଜନ୍ମ ଓ ପ୍ରାରମ୍ଭିକ ଜୀବନ ସୁଚନ୍ଦା ୧୯୪୭ ମସିହା ସେପ୍ଟେମ୍ବର ମାସ ୧୯ ତାରିଖରେ ପାକିସ୍ତାନର ଡୋମିନିୟନ ଅନ୍ତର୍ଗତ ପୂର୍ବ ବାଂଲାର ସାତଖିରା ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଏ.ଏସ୍.ଏମ୍. ନିଜାମୁଦ୍ଦୀନ ଅୟୁବ ଏବଂ ମାଆ ବେଗମ ଜହ୍ନା ଆରା । ବବିତା ଓ ଚମ୍ପା ନାମରେ ସୁଚନ୍ଦାଙ୍କର ଦୁଇ ଭଉଣୀ ଅଛନ୍ତି । ଅଭିନୟ ଜୀବନ ସୁଚନ୍ଦା ବଙ୍ଗଳାଦେଶ କଥାଚିତ୍ର ଜଗତରେ ୧୯୬୬ ମସିହାରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା କାଗଜର ନୌକା । ତାଙ୍କର ପ୍ରଥମ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁବାସ ଦତ୍ତ । ଜଣେ ଅଭିନେତ୍ରୀ ଭାବରେ ସୁଚନ୍ଦା ପାକିସ୍ତାନ କଥାଚିତ୍ର ଜଗତର ଏକ ପୁରସ୍କାର ନିଗାର ଆୱାର୍ଡ଼ସ୍ ୧୯୭୮ ମସିହାରେ ଜିତିଥିଲା । ପାକିସ୍ତାନୀ ଚଳଚ୍ଚିତ୍ର ହମ୍ ଏକ୍ ହେଁ ପାଇଁ ସୁଚନ୍ଦାଙ୍କୁ ଏହି ପୁରସ୍କାର ମିଳିଥିଲା । ସୁନନ୍ଦା ବିଭିନ୍ନ କଥାଚିତ୍ର ଜଗତରେ ପାଖାପାଖି ୧୦୦ରୁ ଅଧିକ କଥାଚିତ୍ରରେ ଅଭିନୟ କରିଥିଲେ । ୧୯୬୬ରେ ବେହୁଲା, ୧୯୬୭ରେ ଅନୱର, ୧୯୬୮ରେ ସଂସାର, ୧୯୬୯ରେ ମନର ମୋଟୋ ବୋହୂ, ୧୯୭୦ରେ ଜୀବନ ଥାକେ ନେୟା, ୧୯୭୨ରେ ଅଶ୍ରୁ ଦିୟେ ଲେଖା, ୧୯୮୫ରେ ତିନ୍ କନ୍ୟା, ୧୯୮୭ରେ ବେହୁଲା ଲକ୍ଷ୍ମୀମଦର, ୧୯୯୦ରେ ଝିଙ୍କୁ ମାଳା, ୧୯୯୩ର ବାସନା, ୧୯୯୫ରେ ପ୍ରେମ ପ୍ରୀତି ଆଦି ସଫଳ ଚଳଚ୍ଚିତ୍ରରେ କାମ କରିଥିଲେ । ଅଭିନୟ ଜଗତରେ କାମ କରିବାପରେ ସୁଚନ୍ଦା ଚଳଚ୍ଚିତ୍ର ପ୍ରଯୋଜନା କରିବା ଆରମ୍ଭ କରିଥିଲେ । ୧୯୮୫ ମସିହାରେ ସେ  "ସୁଚନ୍ଦା ଚଳଚ୍ଚିତ୍ର"  ନାମକ ତାଙ୍କର ପ୍ରଯୋଜନା ସଂସ୍ଥା ନିର୍ମାଣ କରିଥିଲେ । ଏହାପରେ ୧୯୯୮ ମସିହାରେ ସେ ଚଳଚ୍ଚିତ୍ର ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ବଙ୍ଗଳାଦେଶର କଥାଚିତ୍ର ବିଦେଶ ଯାତ୍ର ଥିଲା ତାଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର । ବ୍ୟକ୍ତିଗତ ଜୀବନ ସୁଚନ୍ଦା ୧୯୬୮ ମସିହାରେ ବଙ୍ଗଳାଦେଶୀ ଔପନ୍ୟାସିକ, ଲେଖକ ଏବଂ ଚଳଚ୍ଚିତ୍ର ନିର୍ମାତା ଜାହିର ରାଇହନଙ୍କୁ ବିବାହ କରିଥିଲେ । ୧୯୭୨ ମସିହାରେ ଜାହିରଙ୍କର ମୃତ୍ୟୁ ପର୍ଯ୍ୟନ୍ତ ସୁଚନ୍ଦା ତାଙ୍କ ସାଙ୍ଗରେ ରହିଥିଲେ । ଏହାପରେ ସେ ଏମ୍. ଏଜୌଳ ମଲିକଙ୍କୁ ୧୯୭୬ ମସିହାରେ ବିବାହ କରିଥିଲେ । ସୁଚନ୍ଦାଙ୍କର ଚାରୋଟି ସନ୍ତାନ ଅଛନ୍ତି । ପୁରସ୍କାର ସୁଚନ୍ଦାଙ୍କୁ ୧୯୮୭ ମସିହାରେ ପାକିସ୍ତାନୀ କଥାଚିତ୍ରରେ ଅଭିନୟ ପାଇଁ ନିଗାର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ୨୦୦୫ ମସିହାରେ ବଙ୍ଗଳାଦେଶୀ ଚଳଚ୍ଚିତ୍ର ହଜାର ବଛାର ଧାରେ ପାଇଁ ଶ୍ରେଷ୍ଠ ନିର୍ଦ୍ଦେଶକ ପୁରସ୍କାର ମିଳିଥିଲା । ୨୦୧୭ ମସିହାରେ ସୁଚନ୍ଦାଙ୍କୁ ଷ୍ଟାଣ୍ଡାର୍ଡ଼ ଚାର୍ଟର୍ଡ଼- ଦ ଡେଲି ଷ୍ଟାର ତରଫରୁ ଲାଇଫ୍ ଟାଇମ୍ ଆଚିଭ୍‌ମେଣ୍ଟ ପୁରସ୍କାର ମିଳିଥିଲା ।
ମେଗେଷ୍ଟ୍ରୋଲ  , ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ମେଗେସ, ହେଉଛି ଏକ ଔଷଧ ଯାହା ମୁଖ୍ୟତଃ କ୍ୟାଚେକ୍ସିଆ ପରି ଅପଚୟ ସିଣ୍ଡ୍ରୋମଗୁଡିକର ଚିକିତ୍ସା ପାଇଁ ଭୋକ ଉଦ୍ରେକ‌କାରୀ ଭାବରେ ବ୍ୟବହୃତ ହୁଏ  ଏହା ସ୍ତନ କର୍କଟ ଏବଂ ଏଣ୍ଡୋମେଟ୍ରିଆଲ୍ କର୍କଟ ରୋଗର ଚିକିତ୍ସା ପାଇଁ ମଧ୍ୟ ବ୍ୟବହୃତ ହୁଏ ଏବଂ ଜନ୍ମ ନିୟନ୍ତ୍ରଣରେ ବ୍ୟବହୃତ ହୁଏ । ଜନ୍ମ ନିୟନ୍ତ୍ରଣରେ ଇଷ୍ଟ୍ରୋଜେନ୍ ସହିତ ମିଶ୍ରିତ ହୋଇଥିଲେ ମଧ୍ୟ ମେଗେଷ୍ଟ୍ରୋଲ ସାଧାରଣତ ଏକକ ଭାବରେ ପ୍ରସ୍ତୁତ କରାଯାଇଥାଏ । ଏହା ସାଧାରଣତଃ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଓଜନ ବୃଦ୍ଧି, ଯୋନୀ ରକ୍ତସ୍ରାବ, ଅଇ, ଉଚ୍ଚ ରକ୍ତଚାପ, ଉଚ୍ଚ ରକ୍ତ ଶର୍କରା, ଏବଂ ରାସ ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ଏହା ବ୍ୟବହାର କଲା ଶିଶୁର କ୍ଷତି କରିପାରେ । ଏହା ଏକ ଉତ୍ପାଦିତ ପ୍ରୋଜେଷ୍ଟିନ । ଏହା କିପରି ଓଜନ ବୃଦ୍ଧି କରିବାରେ ସାହାଯ୍ୟ କରେ, ତାହା ଅସ୍ପଷ୍ଟ । ମେଗେଷ୍ଟ୍ରୋଲ୍ ୧୯୫୯ ମସିହାରେ ପ୍ୟାଟେଣ୍ଟ୍ ହୋଇଥିଲା ଏବଂ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ, ବିଶେଷ ଭାବରେ ଜନ୍ମ ନିୟନ୍ତ୍ରଣ ବଟିକା ଭାବରେ ୧୯୬୩ରେ ପ୍ରବର୍ତ୍ତିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୬୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୨୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୩ ଡଲାର ଅଟେ । ଏହା ବିଶ୍ୱରେ ଅନେକ ଦେଶରେ ବିକ୍ରି ହୁଏ ।
ଯୋନୀପଥ କର୍କଟ ଯୋନୀପଥରେ ଥିବା ସୁସ୍ଥ ତନ୍ତୁରୁ ସୃଷ୍ଟି ହୁଏ । ଏହାର ଲକ୍ଷଣ ମଧ୍ୟରେ ଅସ୍ୱାଭାବିକ ଯୋନୀ ରକ୍ତସ୍ରାବ, ପେଲଭିକ୍ ଯନ୍ତ୍ରଣା, ଯୌନ ସମ୍ପର୍କ ସମୟରେ ଯନ୍ତ୍ରଣା, ଯୋନୀ ଭିତରେ ଏକ ମୁଣ୍ଡା ଏବଂ ପରିସ୍ରା କରିବା ସମୟରେ ଯନ୍ତ୍ରଣା ହୋଇପାରେ । ଯଦି ଗର୍ଭାଶୟ ଗ୍ରୀବା ଜଡ଼ିତ ହୁଏ, ତେବେ ଏହା ଯୋନୀ କର୍କଟ ପରିବର୍ତ୍ତେ ଗର୍ଭାଶୟ ଗ୍ରୀବା କର୍କଟ ଭାବରେ ବର୍ଗୀକୃତ ହୁଏ । ବିପଦର କାରଣଗୁଡିକ ମଧ୍ୟରେ ମାନବ ପାପିଲୋମା ଜୀବାଣୁ  , ଗର୍ଭାଶୟରେ ଡାଇଇଥାଇଲଷ୍ଟିଲବେଷ୍ଟ୍ରୋଲ୍ ସଂସ୍ପର୍ଶ ଏବଂ ଏକ ପୂର୍ବବର୍ତ୍ତୀ ହିଷ୍ଟେରେକ୍ଟୋମି ଅନ୍ତର୍ଭୁକ୍ତ ଥାଏ । ଏହି ରୋଗରେ ସ୍କ୍ୱାମସ୍ ସେଲ୍ କାରସିନୋମା ପ୍ରାୟ ୮୫% ହୋଇଥିବାବେଳେ ଆଡେନୋକାର୍ସିନୋମା ପ୍ରାୟ ୭.୫% ଥାଏ। ବାୟୋପ୍ସିଦ୍ୱାରା ରୋଗ ନିର୍ଣ୍ଣୟ କରାଯାଏ । ଅନ୍ୟ ସ୍ଥାନର କର୍କଟ ଯୋନୀ ପର୍ଯ୍ୟନ୍ତ ବିସ୍ତାର ହୋଇପାରେ ଏବଂ ଏହା ସାଧାରଣତଃ ଅଧିକ ଦେଖାଯାଏ। ପ୍ରତିଷେଧରେ ଏଚପିଭି ଟିକା, ସୁରକ୍ଷିତ ଯୌନ ସମ୍ପର୍କ ଏବଂ ଧୂମପାନ ନକରିବା ଅନ୍ତର୍ଭୁକ୍ତ । ରୋଗର ପର୍ଯ୍ୟାୟ ଉପରେ ଚିକିତ୍ସା ନିର୍ଭର କରେ। ବିକଳ୍ପଗୁଡ଼ିକରେ ଅସ୍ତ୍ରୋପଚାର, ବିକିରଣ ଚିକିତ୍ସା, କେମୋଥେରାପି ଏବଂ ଇମ୍ୟୁନୋଥେରାପି କରାଯାଇପାରେ । ମୋଟ ଯୋନାଙ୍ଗ କର୍କଟର ୨%ରୁ କମ ଏହି ଯୋନୀପଥ କର୍କଟ ହୁଏ । ୫୦ରୁ ୭୦ ବର୍ଷ ବୟସରେ ଏହା ଅଧିକ ଦେଖାଯାଏ । ମୋଟ ପାଞ୍ଚ ବର୍ଷ ବଞ୍ଚିବା ହାର ହେଉଛି ୪୭% ।
ମସଲା ଦୋସା, ଦୋସାର ଏକ ପ୍ରକାର ଅଟେ , ଯାହାର ଉତ୍ପତ୍ତି ମାଙ୍ଗାଲୋରରୁ ଓ ଏହା ସମଗ୍ର ଭାରତରେ ଲୋକପ୍ରିୟ ହୋଇପାରିଛି । ଏହା ଚାଉଳ, ଡ଼ାଲି, ଆଳୁ, ମେଥି ଏବଂ ଭୃସଙ୍ଗ ପତ୍ରରୁ ପ୍ରସ୍ତୁତ ହୋଇଥାଏ , ଏବଂ ଚଟଣି ଓ ସମ୍ବର ସହିତ ପରସା ଯାଇଥାଏ । ଯଦ୍ୟପି ଏହା କେବଳ ଦକ୍ଷିଣ-ଭାରତରେ ଲୋକପ୍ରିୟ ଥିଲା , କିନ୍ତୁ ଏବେ ଦେଶର ଅନ୍ୟ ସମସ୍ତ ଅଞ୍ଚଳରେ ମିଳୁଛି ,ଏବଂ ବିଦେଶରେ ମଧ୍ୟ କେତେକ ସ୍ଥାନରେ ମିଳିଥାଏ । ଦକ୍ଷିଣ-ଭାରତରେ, ମସଲା ଦୋସାର ପ୍ରସ୍ତୁତି ପ୍ରତ୍ୟେକ ସହରରେ ଭିନ୍ନ ଭିନ୍ନ ପ୍ରକାରର ହୋଇଥାଏ । ପ୍ରସ୍ତୁତି ମସଲା ଦୋସା ଏକ ରୋଲ ସଦୃଶ ଦେଖାଯାଇଥାଏ । ଚାଉଳ ଏବଂ ଡ଼ାଲିକୁ ରାତିସାରା ବତୁରା ଯାଇ ପରେ ଗ୍ରାଇଣ୍ଡିଂ କରାଯାଇଥାଏ । ବଟା ଯାଇଥିବା ଚାଉଳରେ କିଛି ଲୁଣ ଏବଂ ପାଣି ମିଶାଇ ଏକ ଆଣ ପ୍ରସ୍ତୁତ କରାଯାଏ । ପରେ ଏହାକୁ ଚକୁଳି ପିଠା ସଦୃଶ୍ୟ ଖୁବ ପତଳା ଏବଂ ବଡ଼ ଆକାରରେ ତାୱାରେ ପ୍ରସ୍ତୁତ ହୁଏ । ସେହି ପ୍ରସ୍ତୁତ ପିଠା ମଝିରେ ଭର୍ତ୍ତି କରିବା ପାଇଁ ସିଝା ଆଳୁର ଏକ ଷ୍ଟଫିଙ୍ଗ ତିଆରି କରାଯାଏ । ପରେ ସେଥିରେ ନଡିଆ କୋରା, ଗାଜର, ବିଟ, କାକୁଡି, ପିଆଜ ଏବଂ ବାଦାମ ପକେଇ ଗର୍ନିସିଂ କରାଯାଇଥାଏ । ମୈସୁର ମସଲା ଦୋସାରେ ଲାଲ ଲଙ୍କା, ପିଆଜ ଏବଂ ରସୁଣରୁ ଲାଲ ଚଟଣି ତିଆରି କରାଯାଏ, ଯାହାକୁ ଦୋସା ମଝିରେ ଆଳୁର ଷ୍ଟଫିଙ୍ଗ ଦେବା ଆଗରୁ ପ୍ରଥମେ ଲଗାଯାଇଥାଏ । ସାମଗ୍ରୀ ବିଶିଷ୍ଟ ରୂପେ ଚାଉଳ, ଡ଼ାଲି, ଆଳୁ, ପିଆଜ, ହଳଦୀ, ଲୁଣ, ଲଙ୍କା, ବନସ୍ପତି ତେଲ ଇତ୍ୟାଦି ସାମିଲ ଥାଏ ।
ବିଟାହିଷ୍ଟାଇନ, ଅନ୍ୟମାନଙ୍କ ମଧ୍ୟରେ ବିକ୍ରୟ ନାମ ସର୍କ   ଏକ ଔଷଧ ଯାହା ମୁଣ୍ଡବୁଲା ପାଇଁ ଏବଂ ମେନିୟର ରୋଗ ହେତୁ କାନନାଦ ରୋଗରେ ମଧ୍ୟ ବ୍ୟବହୃତ ହୁଏ । ଏହି ବ୍ୟବହାର ପାଇଁ ଦୁର୍ବଳ ପ୍ରମାଣ ମିଳିଛି। ଉନ୍ନତ ହେବାକୁ କିଛି ଦିନ ଲାଗିପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ବାନ୍ତି, ଏବଂ ପେଟ ଅସ୍ୱାଭାବିକତା ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ବେଟାହିଷ୍ଟାଇନ୍ ହେଉଛି ଏକ ଏଚ୧ ହିଷ୍ଟାମିନ ଆଗୋନିଷ୍ଟ ଓ ଏଚ୩ ହିଷ୍ଟାମିନ ଆଣ୍ଟାଗୋନିଷ୍ଟ । ଭିତର କାନରେ ରକ୍ତ ପ୍ରବାହର ଉନ୍ନତି କରି ଏହା କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୧୯୭୦ ଦଶକରେ ଡାକ୍ତରୀ ବ୍ୟବହାର ପାଇଁ ବିଟାହିଷ୍ଟାଇନ ଅନୁମୋଦିତ ହୋଇଥିଲା । ୧୯୭୦ ଦଶକରେ ଯୁକ୍ତରାଷ୍ଟ୍ରରେ ଅନୁମୋଦିତ ହୋଇଥିବାବେଳେ ଲାଭ ଅଭାବ ହେତୁ ଏହି ଅନୁମୋଦନ ହଟାଯାଇଥିଲା। ଏହା ଅନ୍ୟ ଦେଶମାନଙ୍କରେ ବ୍ୟବହାରରେ ରହିଥାଏ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ 84 ମିଗ୍ରା ୧୬ ମିଗ୍ରାର ୮୪ ମାତ୍ରାର ଔଷଧ ପାଇଁ ୫ ପାଉଣ୍ଡରୁ କମ୍ ଖର୍ଚ୍ଚ ହୁଏ ।
ବାଟ ଓଷା ବା ଦାଣ୍ଡ ପହଁରା ଓଷା ପୌଷମାସ କୃଷ୍ଣ ଦ୍ୱିତୀୟା ତିଥିରେ ପାଳନ କରାଯାଏ । ଏହି ଓଷା ଯମରାଜାଙ୍କ ଉଦ୍ଦେଶ୍ୟରେ ପାଳନ କରାଯାଏ । ପ୍ରତ୍ୟେକ ମାଆମାନେ ନିଜ ପୁତ୍ରମାନେ ଦୀର୍ଘାୟୁ ହେବା ନିମନ୍ତେ ରାତିରେ ଉପବାସ ରହି ବଜ୍ରମୂଳି ଗଛରେ ଦାଣ୍ଡ ପହଁରି ନିଜ ନିଜର ପୁତ୍ରମାନଙ୍କୁ ଝାଡ଼ିଥାନ୍ତି । ଇନ୍ଦ୍ରଙ୍କର ଅମୋଘ ଅସ୍ତ୍ର ହେଉଛି ବଜ୍ର । ସେଥିପାଇଁ ପ୍ରବାଦ ଅଛି-ମାତାମାନେ ନିଜ ସନ୍ତାନର ଦୀର୍ଘଜୀବନ କାମନା କରି ଓଷା ମଣ୍ଡପର ଚତୁର୍ପାଶ୍ୱକୁ ବଜ୍ରମୂଳିରେ ପହଁରିବା ପରେ ସେଥିରେ ସନ୍ତାନମାନଙ୍କୁ ଝାଡ଼ିଥାନ୍ତି । ପୌରାଣିକ ମତେ ମୃତ୍ୟୁର ଦେବତା ଯମ ଅତ୍ୟନ୍ତ କଠୋର ଓ ମର୍ମତୁଦ, ସେ ପ୍ରାଣୀର କର୍ମ ଅନୁସାରେ, ମୃତ୍ୟୁପରେ ଦଣ୍ଡବିଧାନ କରନ୍ତି । ଗରମ ତେଲ କଢ଼େଇରେ ପକାଇବା, ତାହାର ଚକ୍ଷୁ ଓ କର୍ଣ୍ଣରେ ଗରମ ତେଲ ପକାଇବା; ଅସତୀ ଦୋଚାରୁଣୀମାନଙ୍କୁ ଶିମିଳି ଗଛରେ ଟାଙ୍ଗିବା ସହ ବିଛା, କଙ୍କଡ଼ା, ନାଗମାନଙ୍କଦ୍ୱାରା ଅନେକ ଯନ୍ତ୍ରଣା ଦିଅନ୍ତି । ଏସବୁ ଯନ୍ତ୍ରଣାରୁ ରକ୍ଷା କରିବା ଏବଂ ଯମଙ୍କୁ ପ୍ରସନ୍ନ କରିବା ଉଦ୍ଦେଶ୍ୟରେ ବାଟ ଓଷା ବା ଦାଣ୍ଡ ପହଁରା ଓଷାର ସୃଷ୍ଟି । ପୂଜା ବିଧି ଏହା ଏକ କୃଷିଭିତ୍ତିକ ପର୍ବ ହୋଇଥିବାରୁ, ନୂଆ ଧାନ କୁଟି ମଣ୍ଡାପିଠା, ମୁଢ଼ି, ଖଇ, ମୁଆଁ, ଚୁଡ଼ା, କଦଳୀ, ମୂଳା, ଆଖୁ, କରମଙ୍ଗା, କନ୍ଦମୂଳ, ତୁଷ ଓ କୁଣ୍ଡା ଆଦି ନୈବେଦ୍ୟ କରାଯାଏ । ଗାଁ ଦାଣ୍ଡ ବା ବନସ୍ତରେ ଗାତ ଖୋଳାଯାଇ, ଗୋଟିଏ ପାତ୍ରରେ ସିନ୍ଦୂରରେ ଯମଙ୍କ ପ୍ରତିମା ସ୍ଥାପନ ପୂର୍ବକ ମାତାମାନେ ଚାରିପଟେ ଚାଙ୍ଗୁଡ଼ା ଧରି, ବଜ୍ରମୂଳି ଉପରେ ରଖି କପଡ଼ା ଢାଙ୍କି ବସନ୍ତି ଏବଂ ଯମ ଦେବତାଙ୍କୁ ଷୋଡ଼ଶୋପଚାରରେ ବ୍ରାହ୍ମଣଙ୍କଦ୍ୱାରା ପୂଜାର୍ଚ୍ଚନା କରନ୍ତି । ତାହା ପରେ ମାତାମାନେ ନିଜ ସନ୍ତାନମାନଙ୍କର ଦୀର୍ଘଜୀବନ କାମନା କରି ଯମଙ୍କୁ ସ୍ମରଣ କରିଥାନ୍ତି । ପୌରାଣିକ କିମ୍ବଦନ୍ତୀ କୋଶଳ ଦେଶର ରାଜା ସୁଦର୍ଶନ ଓ ରାଣୀ ଲୀଳାବତୀ, ଦୁହେଁ ପରୋପକାରୀ ଓ ପ୍ରଜାବତ୍ସଳ ହୋଇଥିଲେ ମଧ୍ୟ ପୁତ୍ରସନ୍ତାନ ନଥିବାରୁ ମନସ୍ତାପ କରିଥିଲେ । ବିଜ୍ଞ ବ୍ରାହ୍ମଣ, ଜ୍ୟୋତିଷ ଦାଣ୍ଡ ପହଁରା ବା ବାଟ ଓଷା କରିବାଦ୍ୱାରା ଯମଙ୍କୁ ସନ୍ତୁଷ୍ଟ କଲେ ପୁତ୍ରପ୍ରାପ୍ତି ହେବ ବୋଲି ପରାମର୍ଶ ଦେଇଥିଲେ । ଓଷା କରିଥିବା ରାଜ୍ୟର ଗୃହିଣୀମାନଙ୍କଠାରୁ ପ୍ରସାଦ ପାଇ ରାଣୀ ଗର୍ଭବତୀ ହେବା ସହ ଉତ୍ତମ ପୁତ୍ରପ୍ରାପ୍ତ କରିଥିଲେ , ଯାହାର ନାମ ବୀରସେନ । କିନ୍ତୁ ପୁତ୍ରପ୍ରାପ୍ତି ପରେ, ରାଣୀ ଆଉ ଯମଦେବତାଙ୍କ ବାଟ ଓଷା ନ କରିବା ଯୋଗୁଁ ଯମ ବୀରସେନଙ୍କୁ ଅପହରଣ କରି ନେଇଗଲେ ଏବଂ ନିଜର ମାତାଙ୍କୁ ତାଙ୍କୁ ମାରି ରୋଷେଇ କରି ଖାଇବାକୁ ଦେବା ପାଇଁ କହିଥିଲେ । ତତ୍‌ପରେ ଯମ ସ୍ନାନ କରିବାକୁ ଚାଲିଗଲେ । ଇତ୍ୟବସରରେ ବୀରସେନଙ୍କ ନାକରେ ଦୁଇ ଖଣ୍ଡ କାଠି ପୂରାଇ ପୂଜା ସମୟରେ ଛିଙ୍କିବା ପାଇଁ ଯମଙ୍କ ମାତା ଶିଖାଇ ଦେଲେ । ବୀରସେନ, ଯମମାତାଙ୍କ କହିବା ଅନୁସାରେ ନାକରେ କାଠି ପୂରାଇ ଛିଙ୍କିଥିଲେ । ଏହି ସମୟରେ ଯମମାତା ଅଚ୍ଛମର ହୁଅ ବୋଲି କହିଥିଲେ । ଯାହା ଫଳରେ ଯମଦେବ ବୀରସେନଙ୍କୁ ନ ମାରି, ବାଟ ଓଷା ନକଲେ ପୁନର୍ବାର ନେଇଯିବେ ବୋଲି ବୀରସେନଙ୍କ ମାତାଙ୍କୁ କହି ଘରେ ଛାଡ଼ି ଦେଇଗଲେ । ପରିବାରବର୍ଗ ବୀରସେନଙ୍କୁ ପାଇ ଅତ୍ୟନ୍ତ ଖୁସି ହୋଇଥିଲେ ମଧ୍ୟ କାହିଁକି ରୁଷିଥିଲେ ବୋଲି ପଚାରିବାରୁ ଉତ୍ତରରେ କହିଲେ, ତୁମେ ଯମଦେବଙ୍କ ବାଟ ଓଷାକୁ ଭୁଲି ଯାଇଥିବାରୁ ମୋତେ ଧରି ନେଇଥିଲେ ବୋଲି କହିଥିଲେ । ଶେଷରେ ରାଜଗୃହରେ ମାତା କୌଶଲ୍ୟା ଯମଦେବଙ୍କ ବାଟ ଓଷା କରି, ଦାଣ୍ଡ ପହଁରି, ପୁତ୍ରର ଦୀର୍ଘ ଜୀବନ କାମନା କରିଥିଲେ । ଏହି ପୂଜାର ନିୟମ, ସବୁ ପ୍ରସାଦ ପୂଜା ମଣ୍ଡପକୁ ନେବେ ଏବଂ ଘରେ ଲୋଭବଶତଃ ପୂଜାଦ୍ରବ୍ୟ ରଖିଲେ ଯମ ଅସନ୍ତୋଷ ହୋଇଥାନ୍ତି । ପୂଜା ଅନ୍ତେ ସମସ୍ତ ପ୍ରସାଦକୁ ବାଳକ, ବୃଦ୍ଧ ଓ ପରିବାରବର୍ଗଙ୍କ ମଧ୍ୟରେ ବାଣ୍ଟିଦେବା ବିଧେୟ ।
ପଞ୍ଜିରି ପାକିସ୍ତାନ ଏବଂ ଭାରତର ପଞ୍ଜାବ ଅଞ୍ଚଳର ଏକ ଋତୁକାଳୀନ ଏକ ମୁଖ୍ୟ ଉପାଦାନ ଦ୍ରବ୍ୟ । ପଞ୍ଜିରି ବହୁ ପ୍ରକାରର ଜିନିଷ ଏବଂ ମସଲାକୁ ମିଶ୍ରଣ କରି ତିଆରି କରାଯାଉଥିବା ଏକ ପ୍ରକାରର ମିଠା ଚୁର୍ଣ୍ଣ ଅଟେ ଯାହା ଖାଇବାରେ କାମ ଦେଇଥାଏ । ଯେପରି ସତ୍ୟ ନାରାୟଣଙ୍କ ପୂଜା ପାଇଁ ତିଆରି ପଞ୍ଜିରି ; ପ୍ରସୂତ ଅଥବା ଦୁର୍ବଳ ଲୋକମାନଙ୍କୁ ଖାଇବାକୁ ଦିଆ ଯାଉଥିବା ପୌଷ୍ଟିକ ପଞ୍ଜିରି । ପୁର୍ବ ଉତ୍ତର-ପ୍ରଦେଶରେ ଅଟାରେ ପ୍ରସ୍ତୁତ ପଞ୍ଜିରିକୁ  "ମନଭୋଗ"  କୁହାଯାଏ । ଧନିଆରେ ପ୍ରସ୍ତୁତ ପଞ୍ଜିରିକୁ ମଧ୍ୟ ପ୍ରାୟତଃ ପଞ୍ଜିରି କୁହାଯାଏ ଯାହା ମୁଖ୍ୟତଃ କୃଷ୍ଣ ଜନ୍ମାଷ୍ଟମୀ ଅବସରରେ ପ୍ରସାଦ ରୂପେ ପ୍ରଦାନ କରାଯାଏ । ଧନିଆ ପଞ୍ଜିରି ପେସା ଧନିଆ, ଚିନି, ଏବଂ ଘିଅ ଏହାର ପ୍ରମୁଖ ମିଶ୍ରଣ କରାଯାଏ । ପ୍ରସୂତିକୁ ଖାଇବାକୁ ଦିଅ ଯାଉଥିବା  "ସୋଂଠ" ର ଲଡୁ ମଧ୍ୟ କେବେ-କେବେ ଏଥିରେ ମିଳାଇ ଦିଆଯାଏ । ସାମଗ୍ରୀ ୧୦୦ ଗ୍ରାମ ସୁଖା ଧନିଆ ପାଉଡର ୫୦ ଗ୍ରାମ ମେବା ଖୋପରା ବୁରା ୫୦ ଗ୍ରାମ ଚିନି ୧୦୦ ଗ୍ରାମ ୪-୫ ପେସା ଯାଇଥିବା ଅଳେଇଚ ଗୁଣ୍ଡ ମେବାର କତରନ ୫୦ ଗ୍ରାମ ସତେଜ ଫଳ ପ୍ରସ୍ତୁତି ପ୍ରଣାଳୀ ସର୍ବ ପ୍ରଥମେ ଏକ ଖୋପରାରେ ମେବାକୁ ପେଶି ଅଳ୍ପ ଆଞ୍ଚରେ କିଛି ସମୟ ଘାଣ୍ଟି ଦିଆଯାଏ । ଏବେ ସେଥିରେ ଧନିଆ ପାଉଡର ପକାଇ ୨-୫ ମିନିଟ ଭଲ ଭାବେ ମିଶ୍ରଣ କରାଯାଏ । ମିଶ୍ରଣ ଅଳ୍ପ ଥଣ୍ଡା ହେବାପରେ ଖୋପରାରେ ଚିନି ଢାଳି ମିଶ୍ରଣ କରାଯାଏ । ଏହାପରେ ଏହି ମିଶ୍ରଣରେ ପେଶା ଯାଇଥିବା ଅଳେଇଚ ଗୁଣ୍ଡ ପକାଇ ମିଶ୍ରଣକୁ ଏକତ୍ର କରାଯାଏ । ଏହା ପରେ ସୌନ୍ଦର୍ଯ୍ୟ ପାଇଁ ସତେଜ ଫଳକୁ ପକେଇ ସଜାଇ ଦିଆଯାଏ ।
ମେହକାର୍ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ବୁଲ୍ଦନ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମେହକାର୍ ସହରର ମୋଟ ଜନସଂଖ୍ୟା ୩୭୭୧୫ ଅଟେ । ସେଥି ମଧ୍ୟରୁ ୫୧.୬୪% ଜଣ ପରୁଷ ହୋଇଥିବା ବେଳେ ୪୮.୩୬% ଜଣ ନାରୀ ଅଟନ୍ତି । ମେହକାର୍ର ସାକ୍ଷରତା ହାର ୬୭.୮୭% ଅଟେ । ଏହା ଜାତୀୟ ହାରଠାରୁ -୩.୦୩% ପ୍ରତିଶତ କମ ଅଟେ । ସେଥିରୁ ୩୯.୧୮% ପ୍ରତିଶତ ପୁରୁଷ ଓ ୨୮.୬୯% ନାରୀ ଅଟନ୍ତି । ୧୪.୯୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମେହକାର୍ର ସରକାରୀ ଭାଷା ଅଟେ ।
ଆମ୍‌ଟୋସରସ  ( : ;; & , 1978) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଗଳା ପ୍ରଦାହ ରୋଗରେ ତଣ୍ଟି ପଛ ପାଖରେ ପ୍ରଦାହ ହୁଏ । ଏହା ଫଳରେ ଜ୍ୱର ଓ ଗଳା ଯନ୍ତ୍ରଣା   ହୁଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ନାକରୁ ପାଣି ବୋହିବା, କାଶ, ମୁଣ୍ଡବଥା, କର୍କଶ ସ୍ୱର   ହୁଏ । ଲକ୍ଷଣ ପ୍ରାୟ ୩ରୁ ୫ ଦିନ ପର୍ଯ୍ୟନ୍ତ ରହେ ।ରୋଗ ଜଟିଳ ହେଲେ ସାଇନୁସାଇଟିସ   , ଆକ୍ୟୁଟ ଓଟାଇଟିସ ମିଡିଆ ହୁଏ   । ଗଳା ପ୍ରଦାହ ରୋଗ ଏକ ପ୍ରକାର ଶ୍ୱାସନଳୀ ସଂକ୍ରମଣ ଯୋଗୁ ହୁଏ ।
ଓଣମ  ମାଲୟାଲମ:   ହେଉଛି କେରଳ ରାଜ୍ୟରେ ପାଳିତ ହେଉଥିବା ଏକ ପର୍ବ। ଏହା ଭଗବାନ ବିଷ୍ଣୁଙ୍କର ବାମନ ଅବତାର ଓ ମହାବଳୀର ସ୍ମୃତି ବହନ କରୁଥିବା ପର୍ବ । ଏହା ଚିଙ୍ଗମ  (ଅଗଷ୍ଟ-ସେପ୍ଟେମ୍ବର) ମାସରେ ଦଶଦିନ ବ୍ୟାପି ପାଳନ କରାଯାଏ  । ଏଇ ପର୍ବଦିନମାନଙ୍କରେ ମହିଳା ଓ ଝିଅମାନେ ନାଚ ଗୀତରେ ମଗ୍ନ ଥିଲାବେଳେ ପୁରୁଷମାନେ ପହଁରିବା ଓ ନୈକାଚାଳନା ପ୍ରତିଯୋଗିତା କରିଥାନ୍ତି। ଏହି ପର୍ବଟି କେରଳରେ ଓ ସାରା ଭାରତରେ ବିଶେଷ କରି ମାଳାୟାଳୀମାନଙ୍କଦ୍ୱାରା ପାଳିତ ହୋଇଥାଏ। କୁହାଯାଏ ମହାରାଜା ବଳୀ ଏଇଦିନ କେରଳୀମାନଙ୍କୁ ଆଶୀର୍ବାଦ ଦେବାପାଇଁ ପାତାଳପୁରରୁ ଆସିଥାନ୍ତି। ଏଇ ପର୍ବ ଅବସରରେ ଘର ଓ ଅଗଣାକୁ ବିଭିନ୍ନ ପ୍ରକାର ମୁରୁଜ ଓ ଫୁଲରେ ସଜାଯାଇଥାଏ । ଓଣମପାଇଁ ଠାଏ ଠାଏ କେରଳର ପାରମ୍ପରିକ ନାଚ କଥାକଳି ଓ ପୁଳିକଳି ବା କାଡ଼ୁବକଳିର ଆୟୋଜନ କରାଯାଏ । ନାନା ପ୍ରକାର ସ୍ୱାଦିଷ୍ଠ ଭୋଜନ ମଧ୍ୟ ଏଇ ସମୟରେ ପ୍ରସ୍ତୁତ କରାଯାଏ । ସେଥି ମଧ୍ୟରୁ ଘିଅ ଭାତ, ଡାଲି, ପାମ୍ପଡ଼, ସମ୍ବର  (ଓଲାଣ), ରସମ, ଥୋରନ, ଅବୟିଲ, ପଚଡ଼ି ମସଲାଯୁକ୍ତ ଘୋଳଦହି ଓ ଚାଉଳ ତିଆରି ବିଭିନ୍ନ ପ୍ରକାର ବ୍ୟଂଜନ ପ୍ରସ୍ତୁତ କରାଯାଏ  ।
ଲହରା କାଶ ଟିକା ଏକ ପ୍ରକାର ଟିକା ଯାହା ଲହରା କାଶ ବା ହୁପିଙ୍ଗ କଫ୍‌ରୁ ସୁରକ୍ଷା ଦିଏ । ଏହା ଦୁଇ ପ୍ରକାର ମିଳେ: ସମୁଦାୟ ଜୀବକୋଷ ଟିକା ଓ କୋଷନିହୀନ ଟିକା । ସମୁଦାୟ ଜୀବକୋଷ ଟିକା ପ୍ରାୟ ୭୮ % ଓ କୋଷନିହୀନ ଟିକା ୭୧ରୁ ୮୫ % ପ୍ରଭାବଶାଳୀ । ଟିକାମାନଙ୍କର ଉପାଦେୟତା ପ୍ରତି ବର୍ଷ ୨ରୁ ୧୦% କମୁଛି ବିଶେଷତଃ କୋଷବିହୀନ ଟିକା । ଗର୍ଭାବସ୍ଥାରେ ଟିକା ଦେଲେ ଶିଶୁକୁ ସୁରକ୍ଷା ମିଳେ । ସନ ୨୦୦୨ରେ ଏହି ଟିକା ଯୋଗୁ ଅଧ ନିୟୁତ ଜୀବନ ରକ୍ଷା ପାଇଯାଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନ ଓ ସେଣ୍ଟର ଫର ଡିଜିଜ କଣ୍ଟ୍ରୋଲ ଆଣ୍ଡ ପ୍ରିଭେନସନ ସମସ୍ତ ପିଲାମାନଙ୍କୁ ଏହି ଟିକା ଦେବାକୁ ଓ ରୁଟିନ ଟିକା ଭାବରେ ଦେବାକୁ ସୁପାରସ କରନ୍ତି । ଏଚାଆଇଭି/ଏଆଇଡିଏସ ଥିଲେ ମଧ୍ୟ ଏହି ଟିକା ଦିଆଯାଇପାରେ । ୬ ସପ୍ତାହ ବୟସରୁ ଆରମ୍ଭ କରି ୩ ଡୋଜ ଦେବାକୁ ସୁପାରିସ କରାଯାଏ । ବଡ଼ ପିଲା ଓ ଯୁବକମାନଙ୍କୁ ଅଧିକ ଡୋଜ ଦିଆଯାଇପାରେ । ଏହା ଅନ୍ୟ ଟିକା ସ‌ହିତ ମିଶ୍ରିତ ଭାବରେ ମିଳେ । ଅଳ୍ପ ପାର୍ଶ୍ୱ ପ୍ରତିକ୍ରିୟା ଯୋଗୁ କୋଷନିହୀନ ଟିକା ବିକଶିତ ଦେଶମାନଙ୍କରେ ସାଧାରଣତଃ ବ୍ୟବ‌ହୃତ ହୁଏ । ସମୁଦାୟ ଜୀବକୋଷ ଟିକା ନେଉଥିବା ୧୦ରୁ ୫୦% ଲୋକଙ୍କର ଟିକା ନେବା ସ୍ଥାନ ଲାଲ ହୋଇଯାଏ ଓ ଜ୍ୱର ହୁଏ । ୧ % ପିଲାଙ୍କର ଜ୍ୱର ଜନିତ ବାତ ହୁଏ ଓ ଦୀର୍ଘ ସମୟ ଧରି କାନ୍ଦନ୍ତି । କୋଷନିହୀନ ଟିକା ନେଲେ ସାମୟିକ ବାହୁ ଫୁଲା ହୁଏ କିନ୍ତୁ ଏହା ବିପଦଜନ‌‌କ ନୁହେଁ । ଉଭୟ ପ୍ରକାର ଟିକାରେ ପାର୍ଶ୍ୱ ପ୍ରତିକ୍ରିୟା ହୁଏ ବିଶେଷତଃ ସମୁଦାୟ ଜୀବକୋଷ ଟିକା ନେଲେ କିନ୍ତୁ ବୟସ କମ ଥିଲେ ଅଳ୍ପ ପ୍ରତିକ୍ରିୟା ହୁଏ । ସମୁଦାୟ ଜୀବକୋଷ ଟିକା ୬ ବର୍ଷ ବୟସ ପରେ ଦେବା ଉଚିତ ନୁହେଁ । ଦୀର୍ଘକାଳିନ ସ୍ନାୟୁଗତ ସମସ୍ୟା ଏହି ଟିକା ସ‌ହିତ ହୁଏ ନାହିଁ । ଲହରା କାଶ ଟିକା ସନ ୧୯୨୬ରେ ପ୍ରଥମେ ପ୍ରସ୍ତୁତ କରାଯାଇଥିଲା ।ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଗୋଟିଏ ଟିକା ସଂସ୍କରଣରେ ଟିଟାନସ୍, ଲହରା କାଶ, ପୋଲିଓ, ଓ ଏଚଆଇବି ଟିକାର ମୂଲ୍ୟ ଡୋଜ୍ ପିଛା ୧୫.୪୧ ଡଲାର ଥିଲା ।
ପାରଦ ବିଷକ୍ରିୟା   ଦେହରେ ହୁଏ ଯଦି ଜଣେ ପାରଦ ସଂସ୍ପର୍ଶରେ ଆସେ । ଏହି ବିଷକ୍ରିୟାର ଲକ୍ଷଣ:- ମାଂସପେଶୀ ଦୁର୍ବଳତା  , ସମନ୍ୱୟ ଅଭାବ, ହାତ ପାଦ କାଲୁଆ  , ଚର୍ମ ରାସ, ସ୍ମରଣ ରଖିବା ସମସ୍ୟା, କ‌ହିବା ସମସ୍ୟା, ଶ୍ରବଣ ସମସ୍ୟା ଓ ଦୃଷ୍ଟି ସମସ୍ୟା ଇତ୍ୟାଦି । ପାରଦର ପ୍ରକାର, ମାତ୍ରା, ସଂସ୍ପର୍ଶର ପଦ୍ଧତି ଓ ସମୟର ପରିମାଣ ଉପରେ ଲକ୍ଷଣ ନିର୍ଭର କରେ । ଅଳ୍ପ ମାତ୍ରାରେ ମିଥାଇଲ ମର୍କରି   ସଂସ୍ପର୍ଶରେ ଦୀର୍ଘ ସମୟ ଧରି ରହିଲେ ମଧ୍ୟ ତାହାର ପ୍ରଭାବ ସ୍ପଷ୍ଟ ହୋଇ ନାହିଁ । ମିଥାଇଲ ମର୍କରି ମାତ୍ରାଧିକ ହେଲେ ଏହାର ପ୍ରଭାବକୁ ମିନାମାଟା ଡିଜିଜ   କୁହାଯାଏ । ପିଲାମାନେ ଏହାର ସଂସ୍ପର୍ଶରେ ଆସିଲେ ଆକ୍ରୋଡିନିଆ ବା ପିଙ୍କ ରୋଗ ହୁଏ ଯେଉଁଥିରେ ଚର୍ମ ପିଙ୍କ ରଙ୍ଗ ହୋଇଯାଏ ଓ ଚୋପା ଛାଡ଼େ । ଜୈବ ଯୌଗିକ ପଦାର୍ଥ  , ଧାତୁ , ଧୁଆଁ   ଓ ଲବଣ   ଆକାରରେ ପାରଦ  (ରାସାୟନିକ ଚିହ୍ନ ) ସଂସ୍ପର୍ଶ ହୋଇପାରେ  । ପାରଦ ଥିବା କର୍ମ‌ଭୂମିରେ, ମାଛ ଖାଇଲେ, ଦାନ୍ତ ଫିଲିଙ୍ଗରେ ପାରଦ ଥିଲେ ଏହି ସଂସ୍ପର୍ଶ ହୋଇପାରେ । ଖାଦ୍ୟ ଶୃଙ୍ଖଳର   ଉପରେ ଥିବା ପ୍ରାଣୀରେ ପାରଦ ଅଧିକ ଥାଏ । ଆତ୍ମହତ୍ୟା କରିବାକୁ ମଧ୍ୟ ପାରଦ ଉପ‌ଯୋଗୀ ହୁଏ । କୋଇଲା ପୋଡ଼ିଲେ ଓ ସୁନା ଖଣିରେ ମାନବକୃତ କାରଣ ଯୋଗୁ ପାରଦ ପରିବେଶରେ ମିଶେ । ରକ୍ତ, ପରିସ୍ରା ଓ ବାଳ ନେଇ ପାରଦ ଉପସ୍ଥିତି ନିମନ୍ତେ ପରୀକ୍ଷା କରାଯାଏ କିନ୍ତୁ ପାରଦ ମାତ୍ରା ଜଣାଯାଏ ନାହିଁ । ଏହାର ପ୍ରତିଷେଧ ନିମନ୍ତେ ସ୍ୱଳ୍ପ ପାରଦ ଥିବା ଖାଦ୍ୟ ଖାଇବ, ବ୍ୟବ‌ହାର କରୁଥିବା ଡାକ୍ତରୀ ଓ ଅନ୍ୟାନ୍ୟ ଜିନିଷରେ ପାରଦ ଥିଲେ ବାହାର କରିଦେବ, ଉପ‌ଯୁକ୍ତ ଉପାୟରେ ସେ ସମସ୍ତ ନିଷ୍କାସନ କରିବ ଓ ଖଣିରେ କାମ କରୁଥିଲେ ତ୍ୟାଗ କରିବ । ଅଣଜୈବିକ ପାରଦ ଲବଣ ସଂସ୍ପର୍ଶରେ ଆକ୍ୟୁଟ ବିଷକ୍ରିୟା ହେବାର ଅଳ୍ପ କିଛି ଘଣ୍ଟା ମଧ୍ୟରେ ଡାଇମର୍କାପ୍ଟୋସକସିନିକ ଏସିଡ  ( ବା ) ବା ଡାଇମର୍କାପ୍ଟୋପ୍ରୋପେନ ସଲଫୋନେଟ  ( ବା ) ସାଥିରେ ଚିଲେସିନ   କଲେ ଫଳାଫଳ ଭଲ ହେବା ଜଣାଯାଏ  । ଦୀର୍ଘକାଳୀନ ସଂସ୍ପର୍ଶ ଥିଲେ ଚିଲେସନ ଉପକାରୀତା ସ୍ପଷ୍ଟ ଭାବରେ ଜଣାଯାଇନାହିଁ । ଆଉ ମଧ୍ୟ ଦୀର୍ଘକାଳୀନ ସଂସ୍ପର୍ଶ ହେଲେ କେଶ ଜଟିଳ ହୋଇ ବୃକ୍‌କ ସମସ୍ୟା   ହୁଏ ଓ ବୁଦ୍ଧିମତ୍ତା କମିଯାଏ । ମାଛ ମାରି ଚଳୁଥିବା ଗୋଷ୍ଠୀରେ ପିଲାମାନଙ୍କର ଏହି ବିଷକ୍ରିୟା ହାର ପ୍ରାୟ ୧୦୦ ଜଣରେ ୧.୭ ଜଣ ।
ଅ ଆ ହର୍ଷେଇ, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।ଏହି କଥାଚିତ୍ରଟି ଉଭୟ ବଙ୍ଗଳା ଏବଂ ଓଡ଼ିଆ ଭାଷାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲ କୃଷ୍ଣଚନ୍ଦ୍ର ମଲ୍ଲିକ । କୁମାର ଚିନ୍ମୟ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଏନ୍ ପାଢ଼ୀ ଏହି କଥାଚିତ୍ରଟି ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କିରଥିଲେ ଅର୍ଦ୍ଧେନ୍ଦୁ । ବବ୍‌ଲି ଏବଂ ଶ୍ରୀଜଳା, ଦୁଇଜଣ ନାୟିକା ଏହି କଥାଚିତ୍ରଟିରେ ଅଭିନୟ କରିଥିଲେ । ପ୍ରୀତିରାଜ ଶତପଥୀ, ଅଶ୍ରୁମୋଚନ ମହାନ୍ତି, ଜୀବନ ପଣ୍ଡା, ମୌସୁମୀ ଶାହା, ଶୁଭ, ପ୍ରିୟଙ୍କା, ରୋହନ ଭଟ୍ଟାଚାର୍ଯ୍ୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟରେ ଅର୍ଦ୍ଧେନ୍ଦୁ ସାହୁ ବବ୍‌ଲି ଶ୍ରୀଜଳା ଗୁହା ପ୍ରୀତିରାଜ ଅଶ୍ରୁମୋଚନ ମହାନ୍ତି ଜୀବନ ପଣ୍ଡା ମୌସୁମୀ ଶାହା ଶୁଭ ପ୍ରିୟଙ୍କା ରୋହ‌ନ ଭଟ୍ଟାଚାର୍ଯ୍ୟ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଜ୍ଞାନ ଏବଂ ବିଭୂତି । କୁମାର ବାପି, ପମି, ଶୈଳଭାମା, ଅରବିନ୍ଦ, ଜୟା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ପ୍ଲେସେଣ୍ଟା ଆକ୍ରେଟା କୁହାଯାଏ ଯେତେବେଳେ ଜରାୟୁ କାନ୍ଥରେ ଥିବା ମାଂସପେଶୀ ସ୍ତରରେ ଅସ୍ୱାଭାବିକ ଭାବରେ ପ୍ଲାସେଣ୍ଟା ସଂଯୁକ୍ତ ହୋଇଯାଏ । ସାଧରଣତଃ ଏହା ଜଟିଳ ହେଲେ ପ୍ରସବପର ରକ୍ତସ୍ରାବ ହୁଏ ଓ ଅନ୍ୟାନ୍ୟ ସମ୍ଭାବ୍ୟ ଜଟିଳତାରେ ଡିସସେମିନେଟେଡ ଇଣ୍ଟ୍ରାଭାସ୍କୁଲାର କୋଆଗୁଲୋପାଥି   ଏବଂ ମୂତ୍ରାଶୟ ଆଘାତ ହୋଇପାରେ । ଶିଶୁର ମଧ୍ୟ ଖରାପ ପରିଣାମ ହେବାର ଆଶଙ୍କା ଅଧିକ ଥାଏ  ବିପଦ କାରଣଗୁଡ଼ିକ ମଧ୍ୟରେ ପୂର୍ବ ସିଜରିଆନ ସେକସନ, ବହୁ ସଂଖ୍ୟକ ଗର୍ଭଧାରଣ, ବୃଦ୍ଧାବସ୍ଥା, ଗର୍ଭାଶୟ ଅସ୍ତ୍ରୋପଚାର ଏବଂ ପେଲଭିକ୍ ବିକିରଣ ଅନ୍ତର୍ଭୁକ୍ତ  ମାଂସପେଶୀ ସ୍ତରରେ ସଂଲଗ୍ନ ଗଭୀରତା ହିସାବକୁ ନେଇ ରୋଗର ତିନୋଟି ବର୍ଗ ବା ଗ୍ରେଡ୍ ବ୍ୟାଖ୍ୟା କରାଯାଇଥାଏ: ଆକ୍ରେଟା, ଇନକ୍ରିଟା, ଏବଂ ପରକ୍ରେଟା  ଆକ୍ରେଟାରେ ମାୟୋମେଟ୍ରିଅମ ସ‌ହିତ କୋରିଓନିକ ଭିଲାଇ ସଂଯୁକ୍ତ ହୋଇଥାଏ, କିନ୍ତୁ ଇନ‌କ୍ରିଟାରେ ମାୟୋମେଟ୍ରିଅମ ଭିତରକୁ ପ୍ଲାସେଣ୍ଟା ପ୍ରବେଶ କରିଥାଏ, ପରକ୍ରିଟାରେ ଜରାୟୁ ବାହାରେ ସଂଯୁକ୍ତ ହୋଇଥାଏ । ଅଲଟ୍ରାସାଉଣ୍ଡ କରି ରୋଗ ନିର୍ଣ୍ଣୟ କରାଯାଏ ଓ ବେଳେବେଳେ ମାଗନେଟିକ ରେଜୋନାନ୍ସ ବ୍ୟବହୃତ ହୋଇପାରେ  ଚିକିତ୍ସାରେ ପ୍ରାୟ ୩୪ରୁ ୩୬ ସପ୍ତାହରେ ସିଜରିଆନ ସେକସନ କରି ପ୍ରସବ କରେଇଦିଆଯାଏ । ପର୍ଯ୍ୟାପ୍ତ ପରିମାଣର ରକ୍ତ ଦେବା ଆବଶ୍ୟକ ହୁଏ । ଯଦି ପ୍ଲାସେଣ୍ଟା ନ ବାହାରେ, ତେବେ ହିଷ୍ଟେରେକ୍ଟୋମି କରିବାକୁ ଉପଦେଶ ଦିଆଯାଏ କିନ୍ତୁ କେତେକ ପଦ୍ଧତିରେ ଉର୍ବରତା ରକ୍ଷା କରିବାରେ ସକ୍ଷମ ହୋଇପାରେ  ଟ୍ରାନେକ୍ସାମିକ ଏସିଡ ବ୍ୟବ‌ହାର କରି ରକ୍ତ କ୍ଷୟ ହ୍ରାସ କରିବାକୁ ଚେଷ୍ଟା କରାଯାଇପାରେ। ପ୍ଲେସେଣ୍ଟା ଆକ୍ରେଟାର ହାର ୧୯୬୦ ଦଶକରୁ ୨୦୧୦ ଦଶକ ପର୍ଯ୍ୟନ୍ତ ବୃଦ୍ଧି ପାଇଛି  ୨୦୧୬ ସୁଦ୍ଧା ଏହି ରୋଗରେ ୨୭୨ ଗର୍ଭରେ ଆନୁମାନିକ ଜଣେ ପ୍ରଭାବିତ ହୁଅନ୍ତି
ପଞ୍ଚାୟତ ଉଚ୍ଚ ବିଦ୍ୟାଳୟ, ପଧାନପଡ଼ା ଭଦ୍ରକ ଜିଲ୍ଲାରେ ଅବସ୍ଥିତ ଏକ ଉଚ୍ଚ ବିଦ୍ୟାଳୟ, ଯାହାକି ୨୦୦୪ ମସିହାରେ ପ୍ରତିଷ୍ଠା କରାଯାଇଥିଲା । ଅବସ୍ଥିତି ଓ ଇତିହାସ ଏହି ବିଦ୍ୟାଳୟଟି ପଧାନପଡ଼ା ପଞ୍ଚାୟତର ଏକମାତ୍ର ଉଚ୍ଚ ବିଦ୍ୟାଳୟ । ପୂର୍ବରୁ ନିଳୋକ ଓ ପଧାନପଡ଼ା ପଞ୍ଚାୟତ ଏକା ସାଙ୍ଗରେ ଥିବାବେଳେ ପଧାନପଡ଼ା ପଞ୍ଚାୟତ ଅଧିନରେ ଦୁଇଟି ଉଚ୍ଚ ବିଦ୍ୟାଳୟ; ନିଳୋକ ଉଚ୍ଚ ବିଦ୍ୟାଳୟ ଓ ଏପି ହାଇସ୍କୁଲ, ଦୋଳପଦି ଆସୁଥିଲା, ମାତ୍ର ୨୦୦୨ରେ ନିଳୋକ ପଞ୍ଚାୟତ ଅଲଗା ହୋଇଯିବା ଫଳରେ ଏହି ପଞ୍ଚାୟତରେ କୌଣସି ଉଚ୍ଚ ବିଦ୍ୟାଳୟ ନଥିଲା । ତେଣୁ ୨୦୦୪ ମସିହାରେ ପଞ୍ଚାୟତର ଲୋକମାନଙ୍କ ସାହାଯ୍ୟରେ ଏହି ସ୍କୁଲଟି ଆରମ୍ଭ କରାଯାଇଥିଲା, ଯାହାକି ପରବର୍ତ୍ତୀ ସମୟରେ ସରକାରୀ ଅନୁଦାନ ପାଇଛି । ଭଦ୍ରକ ଜିଲ୍ଲାର ବନ୍ତର ବ୍ଲକଠାରୁ ପାଖାପଖି ୩ କିଲୋମିଟର ଦୂରରେ ଏହି ବିଦ୍ୟାଳୟଟି ଅବସ୍ଥିତ ।
ରାୟଗଡା ମହୋତ୍ସବ ବା ଚଇତି ମହୋତ୍ସବ ହେଉଛି ରାୟଗଡ଼ା ଜିଲ୍ଲାର ସରକାରୀ ସାଂସ୍କୃତିକ ମହୋତ୍ସବ । ପର୍ଯ୍ୟଟନ ଦୃଷ୍ଟିକୋଣରୁ ଏହା ରାୟଗଡା ଜିଲ୍ଲାର ଅନ୍ୟତମ ଆକର୍ଷଣ । ଇତିହାସ ଜିଲ୍ଲାରେ ଆଦିବାସୀ ସଂସ୍କୃତିର ପ୍ରଚାର ଏବଂ ପ୍ରସାର ନିମନ୍ତେ ୨୦୦୫ ମସିହାରୁ ଏହି ପର୍ବ ପାଳିତ ହୋଇ ଆସୁଛି । ଜିଲ୍ଲାସ୍ତରରେ ପାଳିତ ଏହି ପର୍ବ ବାସ୍ତବରେ ବ୍ଳକ୍ ଏବଂ ସବ୍ ଡିଭିଜନ୍ ସ୍ତରରୁ ଆରମ୍ଭ ହୋଇଥାଏ । ପ୍ରଥମ ଚଇତି ବା ରାୟଗଡା ମହୋତ୍ସବ ଜିଲ୍ଲାରେ ତତ୍କାଳୀନ ଜିଲ୍ଲାପାଳ ଶ୍ରୀ ପ୍ରମୋଦ କୁମାର ମେହେର୍ଦାଙ୍କଦ୍ୱାରା ଆରମ୍ଭ କରାଯାଇଥିଲା । କୌଣସି କାରଣ ବଶତଃ ଏହି ପର୍ବ ୨୦୦୮ ମସିହାରେ ବନ୍ଦ ହେବା ପରେ ୨୦୦୯ ମସିହାରୁ ତତ୍କାଳୀନ ଜିଲ୍ଲାପାଳ ଶ୍ରୀ କୃଷ୍ଣ ଗୋପାଳ ମହାପାତ୍ର ଏହି ପରମ୍ପରାରକୁ ଉଜ୍ଜିବୀତ କରିଥିଲେ । ପାଳନ ଏହି ସାଂସ୍କୃତିକ ପର୍ବ ସାଧାରଣତଃ ଡିସେମ୍ବର ମାସର ଶେଷ ତିନିଦିନ ଗୋବିନ୍ଦ ଚନ୍ଦ୍ର ଦେବ ହାଇସ୍କୁଲ ପାଙ୍ଗଣରେ ପାଳିତ ହୁଏ । ଜିଲ୍ଲାର ସାଂସ୍କୃତିକ ପରିଷଦ ଏହି ପର୍ବର ପରିଚାଳନା କରିଥାନ୍ତି । ଏହି ଚିତ୍ତାକର୍ଷକ ପର୍ବରେ ରାଜ୍ୟ ତଥା ରାଜ୍ୟ ବାହାରୁ ପ୍ରାୟ ୫୦୦ରୁ ଅଥିକ କଳାକାର ଆସି ନିଜ ନିଜର କଳା ନୈପୁଣ୍ୟ ପ୍ରଦର୍ଶନ କରିଥାନ୍ତି । ତା ଛଡା ମହୋତ୍ସବ ଶେଷରେ ଓରମାସ   ପ୍ରାୟୋଜିତ ପଲ୍ଲୀଶ୍ରୀ ମେଳା ଏହାର ଶୋଭା ଦ୍ୱିଗୁଣିତ କରିଥାଏ ।
ଅଶୋକ ଏକ ଦ୍ରୁମ ଜାତୀୟ ଉଦ୍ଭିଦ । ଏହାର ପତ୍ର ଗୁଡ଼ିକ କେନ୍ଦୁ ପତ୍ର ପରି ଦିଶେ । ଏହାର ଫୁଲ ପେନ୍ଥା,ପେନ୍ଥା ହୋଇଥାଏ । ଓଡ଼ିଶାରେ ସର୍ବତ୍ର ଏହି ଗଛ ଦେଖାଯାଏ । ଏହା ଓଡ଼ିଶାର ରାଜ୍ୟ ପୁଷ୍ପ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ତିକ୍ତରସ ମିଶ୍ରିତ କଷାୟରସ, ଉଷ୍ଣବୀର୍ଯ୍ୟ। ମାତ୍ରା ଦୁଇଅଣାରୁ ଆଠ ଅଣା ପର୍ଯ୍ୟନ୍ତ। ବ୍ୟବହାର ଅଶୋକ ଗଛର ସର୍ବାଙ୍ଗ ଔଷଧରୂପେ ବ୍ୟବହାର କରାଯାଏ। ବିଶେଷ କରି ଏହାର ଛେଲିକୁ ସମସ୍ତ ପ୍ରକାର ସ୍ତ୍ରୀ ରୋଗରେ ପ୍ରୟୋଗ କରାଯାଏ। ଅଶୋକ ସ୍ତ୍ରୀରୋଗର ଚିକିତ୍ସା ପାଇଁ ପ୍ରସିଦ୍ଧ। ଅଶୋକ ମଳରୋଧକ, ବଳକାରକ, ବର୍ଣ୍ଣବର୍ଦ୍ଧକ, ରକ୍ତଶୁଦ୍ଧିକାରକ, ପ୍ରଦର, ବାଧକ, ଯୋନିରୋଗ, ଜ୍ୱର, ଦାହ, ତୃଷ୍ଣା, ଶୂଳ, କୃମି, ଉଦର ରୋଗ, ଶୋଥ, ଅଜୀର୍ଣ୍ଣ, ବାୟୁ ବିକୃତି, ବିଷଦୋଷ, ଗୁଳ୍ମ, ପ୍ଳୀହା, ପେଟଫମ୍ପା, ବ୍ରଣ, ଅପଚୀ, ଦୁଗ୍ଧକ୍ଷତ, ଦନ୍ତମୂଳ ପୀଡ଼ା ଓ ବମନ ପ୍ରଭୃତିର ନିବାରକ ଅଟେ। ସ୍ତ୍ରୀ ରୋଗରେ ଅଶୋକଗଛ ମୂଳର ଛେଲିକୁ ପାଣିରେ ସିଝାଇ ବ୍ୟବହାର କରାଯାଏ। ଅଶୋକ ଛାଲିକୁ ମେଥି ସହିତ ସମାନ ମାତ୍ରାରେ ନେଇ କୁଟି ଚୂର୍ଣ୍ଣ କରି ଏହି ଚୂର୍ଣ୍ଣକୁ ଉଷ୍ଣଜଳ ଓ ମହୁ ସହିତ ସେବନ କଲେ ଯାବତୀୟ ସ୍ତ୍ରୀ ରୋଗ ଦୂର ହୁଏ। ସ୍ତ୍ରୀ ରୋଗ ନିବାରଣ ଓ ଗର୍ଭଧାରଣରେ ଅସାମର୍ଥ୍ୟତାର ଦୂରୀକରଣ ପାଇଁ ଅଶୋକ ଛେଲିକୁ ଗାଈଦୁଧ ଓ ପାଣି ସହିତ ସିଝାଇ ଅଥବା ମେଥି, ଶତାବରୀ ସହିତ ପ୍ରୟୋଗ କରାଯାଏ। କୃମି ନିବାରଣ ପାଇଁ ଏହାର ଛେଲି ଅଥବା ପତ୍ରର ରସକୁ କାମରେ ଲଗାଯାଏ। ଅଶୋକ ମୂଳ ଛେଲି, ଚନ୍ଦନଓ ଅପାମାର୍ଗମୂଳ ଏ ତିନି ପଦାର୍ଥକୁ ଚିକ୍କଣ କରି ବାଟି ଦେହରେ ଲଗାଇଲେ ଦେହର ଦୁର୍ଗନ୍ଧ ଦୂର ହୁଏ। ଅଶୋକ ପତ୍ରକୁ ବାଟି ଲେପଦେଲେ ବାଗୀ, ବ୍ରଣ, ବଥ ଆଦି ଭଲ ହୁଏ। ଶୁକ୍ଳପକ୍ଷ ଅଷ୍ଟମୀଦିନ ଏହାର ଆଠଟି କଳିକା ନେଇ ଜଳଗଣ୍ଡୁଷ ପାନ କଲେ ଏକ ବର୍ଷ ପର୍ଯ୍ୟନ୍ତ କୌଣସି ପ୍ରକାର ଶୋକରେ ଅଭିଭୂତ ହେବାକୁ ପଡେନା ବୋଲି ମାନ୍ୟତା ରହିଛି।
ଗ୍ରେଗୋରୀ ପାଞ୍ଜି ଅନୁସାରେ ୨୮ ଅଗଷ୍ଟ ବର୍ଷର ୨୪୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୪୧ତମ  । ବର୍ଷ ଶେଷ ହେବା ପାଇଁ ଆଉ ୧୨୫ ଦିନ ବାକି ଅଛି ।
ଓଡ଼ିଆ କଥାଚିତ୍ର ଜଗତରେ ୨୦୨୪ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ତ୍ରିକୋଣମିତି  ଗ୍ରୀକ ଭାଷା- ମାନେ  "ତ୍ରିଭୁଜ"  ଏବଂ ମାନେ  "ମାପ"  ଗଣିତର ଗୋଟେ ଶାଖା, ଯେଉଁଥିରେ ତ୍ରିଭୁଜର ଲମ୍ବ ଓ କୋଣର ସମ୍ବନ୍ଧ ଅଧ୍ୟୟନ କରାଯାଏ । ଏହି ଶାଖା ତୃତୀୟ ଶତାବ୍ଦୀ ରେ ଜ୍ୟାମିତିର ଜ୍ୟୋତିର୍ବିଦ୍ୟାରେ ପ୍ରୟୋଗ ସମୟରେ ଦୃଷ୍ଟିଗୋଚର ହୋଈଥିଲା । ଯଦି ଗୋଟେ ତ୍ରିଭୁଜର ଗୋଟେ କୋଣ 90  ଏବଂ ଅନ୍ୟ ଗୋଟେ କୋଣର ମାପ ଜନ ଅଛି, ତେବେ ତୃତୀୟ କୋଣର ମାପ ସ୍ଥରକୃତ, କାରଣ ଗୋଟେ ତ୍ରିଭୁଜର ତିନିଟି କୋଣର ସମଷ୍ଟି 180  ଅଟେ । ଏଠାରେ ତ୍ରିଭୁଜର ଆକୃତି ସମ୍ପୁର୍ଣ ଭାବରେ ନିର୍ଧାରିତ ହେଈଛି, କେବଳ ସଦୃସ୍ୟତାକୁ ବାଦ ଦେଇ । ଅତେଏବ, ଯଦି ଗୋଟେ ତ୍ରିଭୁଜର କୋଣ ଜଣା ଅଛି, ତାର ଲମ୍ବ ଗୁଡିକର ଅନୁପାତ ସ୍ଥିର ହୋଈ ଯାଏ । ଯଦି ଆମେ ଗୋଟେ ଲମ୍ବର ମାପ ଜାଣି ଥାଉ, ତେବେ ଅନ୍ୟ ଦୁଈଟିର ମାପ ନିର୍ଦ୍ଧାରିତ କରି ହୁଏ । ଏହି ଅନୁପାତ ସବୁ ତ୍ରିକୋଣମିତି ଫଳନଦ୍ୱାରା ମିଳିଥାଏ । ଏହି ବିଦ୍ୟାଟି ଜ୍ୟୋତିର୍ବିଦ୍ୟା, ସଂଗୀତ ବିଦ୍ୟା, ବସ୍ତୁଶାସ୍ତ୍ର, ଯାନ୍ତ୍ରିକ ଅଭିକଳ୍ପ ଈତ୍ୟାଦି ବିଷୟରେ ବ୍ୟବହାର ହୁଏ ।
ଓଡ଼ଗାଁ ଓଡ଼ିଶାର ନୟାଗଡ଼ ଜିଲ୍ଲାରେ ଥିବା ଏକ ଗାଆଁ । ଭୌଗଳିକ ଅବସ୍ଥିତି ପୁରୁଣା ଅବିଭକ୍ତ ପୁରୀଜିଲ୍ଲା ଏବଂ ବର୍ତ୍ତମାନର ନୟାଗଡ଼ ଜିଲ୍ଲାରେ ଅବସ୍ଥିତ ଓଡ଼ଗାଁ ଦ୍ୱିତୀୟ ଶ୍ରୀକ୍ଷେତ୍ର ଭାବେ ପରିଚିତ  ଏହା ନୟାଗଡ଼ ସହରଠାରୁ ୩୦ କି.ମି. ଏବଂ ରାଜଧାନୀ ଭୁବନେଶ୍ୱରଠାରୁ ୧୧୪ କି.ମି. ଦୂରରେ ଅବସ୍ଥିତ । ଓଡ଼ଗାଁ ନୟାଗଡ଼ ଜିଲ୍ଲାର ଏକ ବ୍ଲକ । ଓଡ଼ଗାଁ ଅନେକ ଛୋଟିଆ ଛୋଟିଆ ଗ୍ରାମ ଏବଂ ସାହିର ସମାହାର । କୁସୁମି ନଦୀ ଏହିଗ୍ରାମ ଦେଇ ପ୍ରବାହିତ ହୁଏ । ଏହା ଏକ ଚିରସ୍ରୋତା ନଦୀ ନୁହେଁ । ଓଡ଼ଗାଁ ଏକ ପାର୍ବତ୍ୟା ଅଞ୍ଚଳର ପାଦଦେଶରେ ଅବସ୍ଥିତ ଥିବାରୁ ଗ୍ରୀଷ୍ମ ଋତୁରେ ଏଠାରେ ପ୍ରବଳ ଜଳାଭାବ ଦେଖାଯାଏ କିନ୍ତୁ ବର୍ଷା ଋତୁରେ ପାଦଦେଶରେ ଧାନଚାଷ କରିହୁଏ । କିମ୍ବଦନ୍ତୀ ଏହି ଗ୍ରାମରେ କିଛିଦିନ ଅବସ୍ଥାନ କରି ଶ୍ରୀରାମ ତାଙ୍କର ବନବାସ ଜନିତ କ୍ଳାନ୍ତି କଟେଇଥିଲେ ବୋଲି ଲୋକେ କହନ୍ତି । ଏଠାରେ ଶ୍ରୀରାମଙ୍କ ଏକ ମନ୍ଦିର ଅଛି ଯିଏ  ରଘୁନାଥଜୀଉ  ନାମରେ ପରିଚିତ । ମୁଖ୍ୟ ମନ୍ଦିରରେ ରାମ, ଲକ୍ଷ୍ମଣ, ମା ' ସୀତା ଓ ହନୁମାନଙ୍କ ମୂର୍ତି ପୂଜା ପାଉଛି । ଏଠାରେ ପୁରାଣ ପ୍ରସିଦ୍ଧ ଅତ୍ରି ମୁନୀ କଂର ଆଶ୍ରମ ଥିଲା ଆଉ ଏଠାରେ ଅନୂସୟା ଦେବୀ ସୀତାଙ୍କୁ ବସ୍ତ୍ର ପ୍ରଦାନ କରିଥିଲେ । ପ୍ରସିଦ୍ଧତା ଏହି ଗ୍ରାମକୁ ଓଡ଼ିଶା ତଥା ବାହାର ଲୋକମାନେ ଦ୍ୱିତୀଯ ଶ୍ରୀକ୍ଷେତ୍ର ଭାବେ ମାନି ଆସୁଛନ୍ତି । ଏଠାରେ ଥିବା ରାମ ମନ୍ଦିରକୁ ଶ୍ରୀ ରଘୁନାଥ ଜୀଉ ମନ୍ଦିର କୁହାଯାଏ ଏବଂ ଏହି ମନ୍ଦିରର ଚୁଡରେ ତିନି ଗୋଟି ସ୍ୱର୍ଣ୍ଣ ତିଆରି କଳସୀ ନୟାଗଡ଼ ରାଜା ପ୍ରତିଷ୍ଠା କରିଥିଲେ ଯାହାକି ବିରଳ ଅଟେ ଯାହାର ଓଜନ ୪୫ କିଲୋ ବୋଲି ଅନୁମାନ କରାଯାଏ  ଗୋଟିକର ଓଜନ  । କୁହାଯାଏ ଯେ ସାରା ଜଗତରେ କେବଳ ଏହା ଗୋଟିଏ ମନ୍ଦିର ଯେଁଉଠି ଶ୍ରୀରାମଙ୍କର ନିଷ ଓ ଦାଢି ଅଛି । ପୁରୀ ମନ୍ଦିର ପରେ କେବଳ ଏଠାରେ ନିମ୍ବ କାଠ ତିଆରି ଠାକୁର ଅଛନ୍ତି । ପର୍ବ ପର୍ବାଣି ଓଡ଼ିଶାର ମଧ୍ୟ ଭାଗରେ ଥିବାରୁ ପୂର୍ବ ଓଡ଼ିଶା ସମେତ ପଶ୍ଚିମ ଓଡ଼ିଶାର ସମସ୍ତ ପର୍ବ ଏଠାରେ ପାଳନ ହୁଏ । ମୁଖ୍ୟତଃ ରଥଯାତ୍ରା, ନୂଆଖାଇ, ଦଶରା, ଶ୍ରୀରାମନବମୀ ଇତ୍ୟାଦି ମହାଡ଼ମ୍ବରରେ ପାଳନ କରାଯାଏ । ଶ୍ରୀରାମ ନବମୀ ଏହାର ପ୍ରମୁଖ ପର୍ବ । ନବମୀଠାରୁ ୯ ଦିନ ଯାଏଁ ଗାଁର ମଧ୍ୟ ଭାଗରେସ୍ଥିତ  ରଘୁନାଥଜୀଉ ମନ୍ଦିର ରେ ଶ୍ରୀରାମଙ୍କ ବିଭିନ୍ନ ଲୀଳାର ବେଶ ଅନୁଷ୍ଠିତ ହୋଇ ଶେଷଦିନ ରାବଣ ପୋଡ଼ିରେ ଶେଷ ହୁଏ । ଏହି ନ ଦିନ ଯାକ ଗାଁରେ ଭେଳିକିଭେଳି ଯାନିଯାତ ଅନୁଷ୍ଠିତ ହୁଏ । ଗାଁରେ ଶ୍ରୀରାମ ନବମୀର ନବମ ଦିନ ଏବଂ ଦଶହରା ଦିନ ଏହିଭଳି ଦୁଇଦିନ ରାବଣ ପୋଡ଼ି ଉତ୍ସବ ହୁଏ । ଏଠାରେ ପ୍ରତି ବରଷରେ ଥରେ ଓଡଗାଁ ମହୋସ୍ଥବ ପାଳନ କରାଯାଏ । ଜୀବନ ଜୀବିକା ଏହା ଏକ ବ୍ଲକ ହେଇଥିବାରୁ କିଛି ଲୋକ ସରକାରୀ ଚାକିରି କରନ୍ତି । ଶିକ୍ଷକତା, ବ୍ୟବସାୟ ଛଡା ଲୋକେ ଚାଷବାସ କରି ପେଟ ପୋଷନ୍ତି । ଗ୍ରାମର ପୁରାତନ ମେଧାବୀଛାତ୍ର ସବୁ ଗ୍ରାମ ବାହାରେ ତଥା ଭିତରେ ରହି ଗ୍ରାମର ବିକାଶରେ ସାହାଯ୍ୟ କରୁଛନ୍ତି । ସୁବିଧା ସୁଯୋଗ ଏହି ଗ୍ରାମରେ ପ୍ରାଥମିକ, ମାଧ୍ୟମିକ ସହ ଉଚ୍ଚମାଧ୍ୟମିକ ଶିକ୍ଷା ପାଇଁ ବ୍ୟବସ୍ଥା ଅଛି । ଚିକିତ୍ସାଳୟ, କଚେରୀ ଏବଂ ଡାକ ଓ ତାରର ମଧ୍ୟ ସୁବିଧା ଅଛି । କିନ୍ତୁ ବିଦ୍ୟୁତ ଶକ୍ତିର ଅଭାବ ଏଠାରେ ପରିଲକ୍ଷିତ ହୁଏ । ଭୁବନେଶ୍ୱର-ନୟାଗଡ଼-ବ୍ରହ୍ମପୁର ରାସ୍ତାକୁ ଜାତୀୟ ରାଜପଥ ମାନ୍ୟତା ମିଳିବା ପରେ ଗ୍ରାମର ମୁଖ୍ୟରାସ୍ତାର ରୂପରେଖ ବଦଳିଛି । ପ୍ରତି ସାହିକୁ ପ୍ରଧାନମନ୍ତ୍ରୀ ଗ୍ରାମ୍ୟ ସଡ଼କ ଯୋଜନା ମାଧ୍ୟମରେ ପିଚୁ ତଥା ସିମେଣ୍ଟ ରାସ୍ତାର ସୁବିଧା ସୁଯୋଗ ଯୋଗାଇ ଦିଆଯାଇଛି ।
ଡାଇକ୍ଲୋକ୍ସାସିଲିନ ହେଉଛି ଏକ ଆଣ୍ଟିବାୟୋଟିକ୍ ଯାହା ଷ୍ଟାଫିଲୋକୋକାଲ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ସଂକ୍ରମଣ ମଧ୍ୟରେ ସେଲ୍ୟୁଲାଟିସ, ଓଷ୍ଟିଓମାୟେଲାଇଟିସ ଏବଂ ନିମୋନିଆ ଅନ୍ତର୍ଭୁକ୍ତ ହୋଇପାରେ । ପେନିସିଲିନେଜ ପ୍ରତିରୋଧକ ରୋଗରେ ଏହା ପ୍ରଭାବଶାଳୀ ଥିବାବେଳେ ଏହା ମେଥିସିଲିନ ରେଜିଷ୍ଟାଣ୍ଟ ସ୍ଟାଫିଲୋକୋକସ   ପାଇଁ ପ୍ରଭାବଶାଳୀ ନୁହେଁ  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ରାସ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, କ୍ଲୋଷ୍ଟ୍ରିଡିଅମ୍ ଡିଫିସିଲ ତରଳ ଝାଡ଼ା ଏବଂ କମ୍ ଶ୍ୱେତ ରକ୍ତ କଣିକା ହୋଇପାରେ । ଗର୍ଭାବସ୍ଥାରେ ବ୍ୟବହାର ଅପେକ୍ଷାକୃତ ନିରାପଦ ମନେହୁଏ, କିନ୍ତୁ ଭଲ ଭାବରେ ଏହାର ଅଧ୍ୟୟନ କରାଯାଇ ନାହିଁ । ଏହା ଏକ - ଲାକ୍ଟାମ ଆଣ୍ଟିବାୟୋଟିକ୍ ଏବଂ ପେନିସିଲିନ। ଜୀବାଣୁ କୋଷ କାନ୍ଥରେ ହସ୍ତକ୍ଷେପ କରି ଏହା କାର୍ଯ୍ୟକ୍ଷମ ହୁଏ । ୧୯୬୧ ମସିହାରେ ଡାଇକ୍ଲୋକ୍ସାସିଲିନ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୬୮ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୫୦୦ ମିଗ୍ରା ବିଶିଷ୍ଟ ୪୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୦ ଡଲାର ଥିଲା ।
ରଥଯାତ୍ରା ସମୟରେ ବିଗ୍ରହମାନଙ୍କୁ ରଥଉପରକୁ ନେବା ବେଳେ ପହଣ୍ଡିରେ ନିଆଯାଏ। ସେତେବେଳେ ଭକ୍ତମାନଙ୍କ ଭିଡ଼ଲାଗିରହିଥାଏ । ପ୍ରଭୁମାନଙ୍କ ଶ୍ରୀଅଙ୍ଗର ସୁରକ୍ଷା ପାଇଁ ସେବକମାନେ ପହଣ୍ଡି ପୂର୍ବରୁ ବିଗ୍ରହମାନଙ୍କ ଦେହରେ ଭଲଭାବେ ସୂତା ଗୁଡାଇ ଦେଇଥାନ୍ତି । ଯେପରି ସେନାପତି ଯୁଦ୍ଧକୁ ଯିବା ପୂର୍ବରୁ ପ୍ରତିରକ୍ଷା ନିମନ୍ତେ ଆବଶ୍ୟକ ଦୃଢ଼ ପୋଷାକ ଭିତରେ ପରିଧାନ କରନ୍ତି ସେହିପରି ଜଗନ୍ନାଥ ମଧ୍ୟ ଏଭଳି ପୋଷାକ ପିନ୍ଧନ୍ତି । ଏହି ବେଶ ଠାକୁରମାନଙ୍କୁ ଭିଡ଼ ଓ ଠେଲାପେଲା ଭିତରେ ସୁରକ୍ଷିତ କରେ ।
ମନୁ ଭାକର ଜଣେ ଭାରତୀୟ ବନ୍ଧୁକ ଚାଳିକା । ୨୦୨୪ ପ୍ୟାରିସ୍ ଅପମ୍ପିକ୍ସରେ, ସେ ମହିଳା ବିଭାଗର ୧୦ ମିଟର ଏଆର ପିସ୍ତଲ ମହିଳା ଏକଳ ଏବଂ ୧୦ ମିଟର ଏଆର ପିସ୍ତଲ ମିକ୍ସଡ଼ ପ୍ରତିଯୋଗିତାରେ କାଂସ୍ୟ ପଦକ ଜିତିଥିଲେ । ମିକ୍ସଡ଼ ପ୍ରତିଯୋଗିତାରେ ତାଙ୍କର ସାଥି ଖେଳାଳି ଥିଲେ ସରବଜୋତ ସିଂହ । ସେ ୨୦୧୮ ଆଇ.ଏସ୍.ଏସ୍.ଏଫ୍.ବିଶ୍ୱକପରେ ଭାରତ ତରଫରୁ ପ୍ରତିନିଧିତ୍ୱ କରି ଦୁଇଟି ସ୍ୱର୍ଣ୍ଣ ପଦକ ଜିତିଥିଲେ । ସେ ଆଇ.ଏସ୍.ଏସ୍.ଏଫ୍. ବିଶ୍ୱକପରେ ସ୍ୱର୍ଣ୍ଣ ପଦକ ଜିତିବାରେ ସର୍ବକନିଷ୍ଠ ଭାରତୀୟ ଖେଳାଳି । ସେ ନିଜର ପ୍ରଥମ ରାଜ୍ୟଗୋଷ୍ଠୀ କ୍ରୀଡ଼ା ୨୦୧୮ ରାଜ୍ୟଗୋଷ୍ଠୀ କ୍ରୀଡା, ଗୋଲ୍ଡକୋଷ୍ଟରେ ୧୬ ବର୍ଷ ବୟସରେ ୧୦ମି ଏଆର ପିସ୍ତଲର ମହିଳା ସ୍ପର୍ଦ୍ଧାରେ ସ୍ୱର୍ଣ୍ନ ପଦକ ଜିତିଥିଲେ । ପ୍ରାରମ୍ଭିକ ଜୀବନ ଭାକର, ହରିଆଣା ରାଜ୍ୟର ଝଜ୍ଜର ଜିଲ୍ଲାରେ ଗୋରିଆ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ରାମକୃଷ୍ଣ ଭାକର, ମର୍ଚ୍ଚେଣ୍ଟ ନେଭିରେ ମୁଖ୍ୟ ଯନ୍ତ୍ରୀ ଭାବେ କାମ କରୁଥିଲେ । ୧୪ ବର୍ଷ ଯାଏଁ ଭାକର ଏକ ମଣିପୁରୀ ଯୁଦ୍ଧ କ୍ରୀଡା ହୁଏନ ଲାଙ୍ଗଲନ, ମୁଷ୍ଟିଯୁଦ୍ଧ ଓ ସ୍କେଟିଙ୍ଗ ଆଦି ଖେଳରେ ପୋଖତ ଥିଲେ ଓ ଜାତୀୟ କ୍ରୀଡା ପ୍ରତିଯୋଗିତାରେ ଏହି ସ୍ପର୍ଦ୍ଧାରେ ଅନେକ ପଦକ ମଧ୍ୟ ଜିତିଥିଲେ । ବୃତ୍ତି ନିଜ ବାପାଙ୍କର  ୧୫୦୦୦୦ର ନିବେଶ ସାହାଯ୍ୟରେ , ଭାକର ପ୍ରତିଯୋଗିତାମୂଳକ ବନ୍ଧୁକଚାଳନାକୁ ବୃତ୍ତି ଭାବେ ଗ୍ରହଣ କରିବାକୁ ନିଷ୍ପତ୍ତି ନେଲେ । ୨୦୧୭ ଏସୀୟ ଜୁନିଅର ଖେଳ ପ୍ରତିଯୋଗିତାରେ ରୌପ୍ୟ ପଦକ ଜିତି ସେ ଆନ୍ତର୍ଜାତୀୟ ସ୍ତରରେ ପ୍ରଥମ ସଫଳତାର ସ୍ୱାଦ ଚାଖିଥିଲେ । ୨୦୧୭ରେ କେରଳରେ ହେଇଥିବା ଜାତୀୟ କ୍ରୀଡା ପ୍ରତିଯୋଗିତାରେ ଭାକର ୯ଟି ସ୍ୱର୍ଣ୍ଣ ପଦକ ଜିତିଥିଲେ ଓ ଆଗରୁ ଅନେକ ବିଶ୍ୱକପ ପଦକ ଜିତିଥିବା ହିନା ସିଦ୍ଧୁଙ୍କୁ ହରେଇଥିଲେ ଏବଂ ସିଦ୍ଧୁଙ୍କ ୨୪୦.୮ ପଏଣ୍ଟର ରେକର୍ଡକୁ ଭାଙ୍ଗି ଫାଇନାଲରେ ୨୪୨.୩ ପଏଣ୍ଟ ସ୍କୋର କରିଥିଲେ । ୨୦୧୮ରେ ଆନ୍ତର୍ଜାତୀୟ ବନ୍ଧୁକ ଚାଳନା ସଙ୍ଗଠନ ତରଫରୁ ବିଶ୍ୱ କପ ଗୁଆଡାଲାରଜା, ମେକ୍ସିକୋଠାରେ ଅନୁଷ୍ଠିତ ହେଇଥିଲା । ଦୁଇଥରର ବିଜେତା ମେକ୍ସିକୋର ଆଲେଜାଣ୍ଡ୍ରା ଜାୱାଲାଙ୍କୁ ହରେଇ ଭାକର ୧୦ମି ଏଅର ପିସ୍ତଲର ମହିଳା ସ୍ପର୍ଦ୍ଧାରେ ଭାକର ସ୍ୱର୍ଣ୍ଣ ପଦକ ଜିତିଥିଲେ । ଫାଇନାଲରେ ଜାୱାଲା ୨୩୭.୧ ସ୍କୋର କରିଥିଲେ ଜାହାଙ୍କୁ ଟପିକରି ଭାକର ୨୩୭.୫ ସ୍କୋର କରିଥିଲେ। ୧୬ ବର୍ଷ ବୟସରେ ସ୍ୱର୍ଣ୍ଣ ପଦକ ଜିତି ଯେକୌଣସି ବିଶ୍ୱକପରେ ସ୍ୱର୍ଣ୍ଣ ପଦକ ଜିତିବାରେ କନିଷ୍ଠତମ ଭାରତୀୟ ହେଇଥିଲେ । ଭାକର ନିଜର ଦ୍ୱିତୀୟ ସ୍ୱର୍ଣ୍ଣ ପଦକ ବିଶ୍ୱକପରେ ୧୦ମି ଏଆର ପିସ୍ତୋଲର ଦଳଗତ ସ୍ପର୍ଦ୍ଧାରେ ଜିତିଥିଲେ । ତାଙ୍କ ସହଯୋଗୀ ଓମ ପ୍ରକାଶ ମିଥରଭଲ ଥିଲେ । ଏହି ଯୋଡି ୪୭୫.୨ ପଏଣ୍ଟ ସ୍କୋର କରିଥିବା ସାନ୍ଦ୍ରା ରେଇଜ ଓ କ୍ରିଷ୍ଟିଆନ ରେଇଜ ଜୋଡିଙ୍କୁ ହରେଇ ୪୭୬.୧ ପଏଣ୍ଟ ସ୍କୋର କରିଥିଲେ । ୨୦୧୮ ରାଜ୍ୟଗୋଷ୍ଠୀ କ୍ରୀଡାରେ ଭାକର ୧୦ମି ଏଅର ପିସ୍ତୋଲର ମହିଳା ସ୍ପର୍ଦ୍ଧାରେ ପ୍ରାଥମିକ ସ୍ତରରେ ୩୮୮/୪୦୦ ପଏଣ୍ଟ ସ୍କୋର କରି ଫାଇନାଲ ଖେଳିବା ପାଇଁ ଉତ୍ତୀର୍ଣ୍ଣ ହେଇଥିଲେ ।ମହିଳା ୧୦ମି ଏଅର ପିସ୍ତୋଲ ସ୍ପର୍ଦ୍ଧାର ଫାଇନାଲ ରାଉଣ୍ଡରେ ୨୪୦୯ ପଏଣ୍ଟ ସ୍କୋର କରି ଗୋଲ୍ଡକୋଷ୍ଟ ରାଜ୍ୟଗୋଷ୍ଠୀ କ୍ରୀଡାରେ ନୂଆ ରାଜ୍ୟଗୋଷ୍ଠୀ ରେକର୍ଡ ସ୍ଥାପନ କରିବା ସହ ସ୍ୱର୍ଣ୍ଣ ପଦକ ଜିତିଥିଲେ । ୨୦୨୦ ଟୋକିଓ ଅଲିମ୍ପିକ୍ସରେ ତାଙ୍କର ପ୍ରଦର୍ଶନ ନିରାଶାଜନକ ଥିଲା । ଏହି ପ୍ରତିଯୋଗୀତାରେ ତାଙ୍କ ପିଷ୍ଟଲ ଭାଙ୍ଗିଯାଇଥିଲା । ସେ ୧୦ମି ଏୟାର ପିଷ୍ଟଲ ସ୍ପର୍ଦ୍ଧାରେ ୧୨ଶ, ୨୫ମି ଏୟାର ପିଷ୍ଟଲ ସ୍ପର୍ଦ୍ଧାରେ ୧୫ଶ ଓ ୧୦ମି ଏୟାର ପିଷ୍ଟଲ ଦଳଗତ ସ୍ପର୍ଦ୍ଧାରେ ୭ମ ସ୍ଥାନରେ ରହିଥିଲେ । ୨୦୨୧ ମସିହାରେ ଆଇ.ଏସ୍.ଏସ୍.ଏଫ୍. ଜୁନିୟର ବିଶ୍ୱ ଚାମ୍ପିୟନସିପରେ ସେ ୪ଟି ସ୍ୱର୍ଣ୍ଣ ଓ ୧ଟି ବ୍ରୋଞ୍ଜ ପଦକ ଜିତିଥିଲେ । ପ୍ୟାରିସରେ ଆୟୋଜିତ ୨୦୨୪ ଗ୍ରୀଷ୍ମକାଳୀନ ଅଲମ୍ପିକରେ, ସେ ପ୍ରଥମ ଭାରତୀୟ ମହିଳା ବନ୍ଧୁକ ଚାଳିକା ଭାବରେ ପଦକ ଜିତିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୭ ମାର୍ଚ୍ଚ ବର୍ଷର ୭୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୭୭ତମ  । ବର୍ଷ ଶେଷ ହେବା ପାଇଁ ଆଉ ୨୮୯ ଦିନ ବାକି ଅଛି । ଜନ୍ମ ୧୯୨୦   ଶେଖ ମୁଜିବୁର ରହମାନ, ବଙ୍ଗଳାଦେଶର ଭୂତପୂର୍ବ ରାଷ୍ଟ୍ରପତି ଓ ପ୍ରଧାନ ମନ୍ତ୍ରୀ ।  (ମୃତ୍ୟୁ:୧୫ ଅଗଷ୍ଟ ୧୯୭୫) ୧୯୨୫   ପଙ୍କଜ ଚରଣ ଦାସ, ପଦ୍ମଶ୍ରୀ ସମ୍ମାନିତ ଓଡ଼ିଶୀ ନୃତ୍ୟଗୁରୁ ।  (ମୃତ୍ୟୁ: ୧୧ ଜୁନ ୨୦୦୩) ୧୯୬୨   କଳ୍ପନା ଚାୱଲା, ଭାରତରେ ଜନ୍ମିତ ପ୍ରଥମ ମହିଳା ମହାକାଶଚାରୀ ।  (ମୃତ୍ୟୁ: ୧ ଫେବୃଆରୀ ୨୦୦୩) ୧୯୭୫   ପୁନିତ ରାଜକୁମାର, ଭାରତୀୟ ଅଭିନେତା । ୧୯୯୦   ସାଇନା ନେହୱାଲ, ପଦ୍ମଭୂଷଣ ସମ୍ମାନିତ ବ୍ୟାଡମିଣ୍ଟନ ଖେଳାଳି ।
ଚାଖି ଖୁଣ୍ଟିଆ  (ଅନ୍ୟ ନାମ: ଚନ୍ଦନ ହଜୁରୀ, ୧୮୨୭ - ୧୮୭୦) ଓଡ଼ିଶାର ଜନ୍ମିତ ଓ ସିପାହୀ ବିଦ୍ରୋହରେ ନେତୃତ୍ତ୍ୱ ନେଇଥିବା ଜଣେ ଯୋଦ୍ଧା  । ସେ ପୁରୀ ଜଗନ୍ନାଥ ମନ୍ଦିରକୁ ଆସୁଥିବା ନେପାଳୀ ଭକ୍ତମାନଙ୍କର ପଣ୍ଡା ଥିଲେ । ୧୮୫୭ ମସିହାରେ ସିପାହୀ ବିଦ୍ରୋହ ବେଳେ ସେ ଉତ୍ତର-ପଶ୍ଚିମାଞ୍ଚଳର ହିନ୍ଦୁ ନେପାଳୀ ସୈନ୍ୟଙ୍କୁ ଇଂରେଜମାନଙ୍କ ବିପକ୍ଷରେ ଉତ୍ତେଜିତ କରିଥିଲେ । ପରେ ସେ ଧରାପଡ଼ି ବ୍ରିଟିଶମାନଙ୍କଦ୍ୱାରା ନିହତ ହୋଇଥିଲେ । ପ୍ରାରମ୍ଭିକ ଜୀବନ ଚାଖି ଖୁଣ୍ଟିଆ ୧୮୨୭ ମସିହା ଶାମ୍ବ ଦଶମୀ ତିଥିରେ ପୁରୀର ହରଚଣ୍ଡୀ ସାହିରେ ପିତା ରଘୁନାଥ ଖୁଣ୍ଟିଆଙ୍କ  (ଭୀମସେନ ହଜୁରୀ) ଔରସ୍ୟରୁ ଓ ମାତା କମଳାବତୀ ଦେବୀଙ୍କଠାରୁ ଜନ୍ମଗ୍ରହଣ କରିଥିଲେ  । ରଘୁନାଥ ଖୁଣ୍ଟିଆ ଜଗନ୍ନାଥଙ୍କର ଅଙ୍ଗଲାଗି ସେବକ ଥିଲେ । ସେବା ଛଡ଼ା ସେ ପୁରୀକୁ ଆସୁଥିବା ଯାତ୍ରୀମାନଙ୍କ ପାଇଁ ଗୁମାସ୍ତାଗିରି କରୁଥିଲେ । ସେ ଓଡ଼ିଶା ବାହାରୁ ଆସୁଥିବା ଯାତ୍ରୀଙ୍କର ଜଗନ୍ନାଥ ଦର୍ଶନ ଓ ରହିବାର ସେ ବନ୍ଦୋବସ୍ତ କରୁଥିଲେ । ଯାତ୍ରୀ ବ୍ୟବସାୟରେ ସେ ଉତ୍ତର ଓ ପଶ୍ଚିମ ଅନେକ ଅଞ୍ଚଳ ଯାଉଥିଲେ । ତାଙ୍କ ସମୟରେ  "ବିଠୁର"   (ବର୍ତ୍ତମାନର ଉତ୍ତର ପ୍ରଦେଶ) ମଧ୍ୟ ଥିଲା ତାଙ୍କ ଯିବା ଆସିବା ଅଞ୍ଚଳ  । ତାଙ୍କର ଗସ୍ତ ସମୟରେ ସେ ବାଜିରାଓଙ୍କ ଭଳି ପ୍ରମୁଖ ସ୍ୱାଧୀନତା ସଂଗ୍ରାମୀଙ୍କ ସହ ପରିଚିତ ଥିଲେ । ଜନ୍ମ ସମ୍ବନ୍ଧିତ କିମ୍ବଦନ୍ତୀ କିମ୍ବଦନ୍ତୀ ରହିଛି ଯେ ଭୀମସେନଙ୍କର ବଂଶରକ୍ଷା ପାଇଁ ସନ୍ତାନଟିଏ ନ ଥିବାରୁ ପତ୍ନୀ କମଳାବତୀ ବହୁତ ବ୍ରତ ମାନସିକ କରୁଥିଲେ । ଶେଷରେ ୧୮୨୭ ମସିହା କାର୍ତ୍ତିକ ମାସ ଶୁକ୍ଳପକ୍ଷ ବଡ଼ ଏକାଦଶୀ ଦିନ ଭୀମସେନ ଜଗନ୍ନାଥଙ୍କର ଚନ୍ଦନ ବେଶରେ ବ୍ୟସ୍ତ ଥିବା ବେଳେ ଖବର ପାଇଲେ ଯେ ତାଙ୍କର ପୁଅଟିଏ ହୋଇଛି । ସେଥି ଲାଗି ପୁଅର ନା ରଖିଲେ ଚନ୍ଦନ । ବୃଦ୍ଧ ବୟସରେ ଚନ୍ଦନ ଏକମାତ୍ର ସନ୍ତାନ ହୋଇଥିବାରୁ ଚନ୍ଦନ ସମସ୍ତଙ୍କ ସ୍ନେହ ଶ୍ରଦ୍ଧା ଲାଭ କରି ତେଣୁ ବହୁତ ଦୁଷ୍ଟ ହେଲେ । ଛୁରୀ ପରି ତୀକ୍ଷ୍ଣ ହୋଇଥିବାରୁ ଛୁଆଟିକୁ କିଛି ଲୋକ ଛାଖୁ ବା ଚାଖି ଡାକିଲେ । ପରବର୍ତ୍ତୀ ସମୟରେ ସେ ନାମ ହୋଇଗଲା ଚାଖି ବା ଚାଖି ଖୁଣ୍ଟିଆ ।
ଅସାମାଜିକ ବ୍ୟକ୍ତିତ୍ୱ ରୋଗ  ( କିମ୍ବା ) ହେଉଛି ଏକ ବ୍ୟକ୍ତିତ୍ୱ ବ୍ୟାଧି ଯାହାକି ଅନ୍ୟମାନଙ୍କ ଅଧିକାରକୁ ଅବମାନନା କରିବାର ଏକ ଦୀର୍ଘକାଳୀନ ଢାଞ୍ଚା  ଏଥିରେ ପ୍ରାୟ ଅପରାଧର ଇତିହାସ, ବାରମ୍ବାର ମିଥ୍ୟା କହିବା, ଖରାପ ଯୋଜନା, ଆକ୍ରମଣାତ୍ମକ ଆଚରଣ, ଅନ୍ୟମାନଙ୍କ ସୁରକ୍ଷା ପ୍ରତି ଧ୍ୟାନ ନ ଦେବା ଏବଂ ଅନ୍ୟର କ୍ଷତି କରିବା ପରେ ଉଦାସୀନତା  ଜଟିଳତା ମଧ୍ୟରେ ବେକାରୀ ଏବଂ ଆତ୍ମହତ୍ୟା ଅନ୍ତର୍ଭୁକ୍ତ ହୋଇପାରେ  ପାରିବାରିକ ଇତିହାସ, ଦାରିଦ୍ର୍ୟ, ଏବଂ ଶିଶୁମାନଙ୍କ ପ୍ରତି ଉପେକ୍ଷ ଓ ନିର୍ଯ୍ୟାତନା ଇତ୍ୟାଦି ଏହି ବ୍ୟାଧିର ସଙ୍କଟକାରକ । ଅତି କମରେ ୧୫ ଆଚରଣ ବ୍ୟାଧି ଥାଏ । ଏହି ରୋଗ ନିର୍ଣ୍ଣୟ ପାଇଁ ରୋଗୀ ବୟସ ୧୭ ବର୍ଷରୁ ଅଧିକ ହେବା ଆବଶ୍ୟକ । ଏହା ଏକ କ୍ଲଷ୍ଟର ବି ବ୍ୟକ୍ତିତ୍ୱ ବ୍ୟାଧି । ଏହାର କୌଣସି ନିର୍ଦ୍ଦିଷ୍ଟ ଚିକିତ୍ସା ନ ଥିବାରୁ କେବଳ ଲକ୍ଷଣଗୁଡିକର ଉନ୍ନତି ପାଇଁ ପ୍ରୟାସ କରିବାକୁ ହୁଏ  ଡାକ୍ତରଖାନା ଚିକିତ୍ସା ଉପଯୋଗୀ ସାବ୍ୟସ୍ତ ହୋଇ ନାହିଁ। ଏହି ରୋଗ ଏକ ବର୍ଷରେ ପ୍ରାୟ ୦.୨%ରୁ ୩.୩% ଲୋକଙ୍କୁ ପ୍ରଭାବିତ କରିଥିଲା  ମହିଳାଙ୍କ ତୁଳନାରେ ପୁରୁଷମାନେ ପ୍ରାୟ ତିନି ଗୁଣ ଅଧିକ ପ୍ରଭାବିତ ହୁଅନ୍ତି। ମଦ୍ୟପାନରେ ଥିବା ପୁରୁଷଙ୍କ ସଂଖ୍ୟାରେ ପଦାର୍ଥର ଅପବ୍ୟବହାର ବ୍ୟାଧି ହାର ୭୦%ରୁ ଅଧିକ ହୋଇପାରେ  ବୟସ ବୃଦ୍ଧି ସହିତ ଅବସ୍ଥା କମ୍ ହୋଇପାରେ। ହିଂସା ହେତୁ ଯେଉଁମାନେ ପ୍ରଭାବିତ ହୁଅନ୍ତି ସେମାନଙ୍କ ମୃତ୍ୟୁ ହେବାର ସମ୍ଭାବନା ଅଧିକ।
ଭାରତ ରେଡ୍ଡୀ  (ଜନ୍ମ 12 ନଭେମ୍ବର 1954, ଚେନ୍ନଇ) ଜଣେ ପୂର୍ବତନ କ୍ରିକେଟ ଖେଳାଳି  । ସେ ଭରତ ପାଇଁ ୱିକେଟ କିପର ହିସାବରେ ଜାତୀୟ ଦଳରେ ଖେଳିଥିଲେ । କ୍ରିକେଟ ଜୀବନୀ 1973 ମସିହାରେ ରେଡ୍ଡୀ ବାଳକ ଦଳ ପାଇଁ ଇଂଲଣ୍ଡ ଗସ୍ତରେ ଯାଇ ସେଠାରେ ଶତକ ହାସଲ କରିବା ସହ ଉତ୍ତମ ପ୍ରଦର୍ଶନ ଦେଇଥିଲେ । 18 ବର୍ଷ ବଯଶରେ ସେ ପ୍ରଥମ ଶ୍ରେଣୀ କ୍ରିକେଟ ଦଳର ଅଧିନାୟକ ଭାବରେ ଖେଳିଥିଲେ । . ଏପରିକି ତାମିଲନାଡୁ ତରଫରୁ ରଣଜୀ ମେଚ ଖେଳିବା ଆଗରୁ ସେ ଅବଶିଷ୍ଟ ଭାରତ ଦଳ ପାଇଁ ଓ ଦକ୍ଷିଣ ଜୋନ ପାଇଁ ଦୁଲିପ ଟ୍ରଫି ଖେଳିବାର କୃତି ହାସଲ କରିଥିଲେ । ସେ ଏକ ଭାରତୀୟ ଦଳରେ କୃଷ୍ଣମୁର୍ତିଙ୍କ ସହ ବିକେତକିପର ଭାବରେ ଶ୍ରୀଲଙ୍କା ଗସ୍ତରେ ଯାଇଥିଲେ । କିନ୍ତୁ 1975 ମସିହା ଆଡକୁ ଶୟଦ କିରିମାନିଙ୍କ ଆବିର୍ଭାବ ହେତୁ ଫାରୋଖ ଇଞ୍ଜିନିଅର ଅବସର ନେବା ପରେ ରେଡ୍ଡୀ ଔ ଜାତୀୟ ଦଳରେ ସ୍ଥାନ ପାଇ ନ ଥିଲେ । ସେ ଦଳରେ 2 ଯ ୱିକେଟ କିପର ଭାବରେ ଅଷ୍ଟ୍ରେଲିଆ ଓ ପାକିସ୍ତାନକୁ 1977-78 ମସିହାରେ ଯାଇଥିଲେ । ପରେ କିରିମଣି ଦଳରୁ ବାଦ ପଡିବା ପରେ ସେ 1979ରେ ଇଂଲଣ୍ଡ ଗସ୍ତରେ ଯାଇ 4ଟି ଟେଷ୍ଟ ଖେଳିଥିଲେ ମଧ୍ୟ ପ୍ରଭାବିତ କରି ପାରି ନ ଥିଲେ । ପୁନଶ୍ଚ କିରିମାନିଙ୍କ ସହ ସେ ଅଷ୍ଟ୍ରେଲିଆ ଓ ନିଉଜିଲାଣ୍ଡ ଯାତ୍ରା କରିଥିଲେ । ସେ 1981-82 ମସିହାରେ 3ଟି ଏକଦିବାସୀୟ ଅନ୍ତର୍ରାଷ୍ଟ୍ରୀୟ ମେଚ ଅଷ୍ଟ୍ରେଲିଆ , ପାକିସ୍ତାନ ଓ ନିଉ ଜିଲାଣ୍ଡ ବିପକ୍ଷୀରେ ଖେଳିଥିଲେ । ରଣଜୀ ଟ୍ରଫିରେ ତାଙ୍କର ଶ୍ରେଷ୍ଠ ପ୍ରଦର୍ଶନ 1981 82ରେ ଥିଲା । ସେ 326 ରଣ 3ଟି ଅରଧ ଶତକ ସହ କରିଥିଲେ । ସେ 1982-83 ମସିହା ରୁ 1985-86 ମସିହା ଯାଏ ସେ ତାମିଲନାଡୁର ଅଧିନାୟକ ଥିଲେ ।ଏହି ସମୟରେ ସେ କେରଳ ସହ ମେଚରେ 6ଟି କେଚ ନେଇଥିଲେ । . ଅବସର ପରେ ଅବସର ପରେ ଭାରତ ଚେମ୍ପ୍ଲଷ୍ଟ ନାମକ କମ୍ପାନୀରେ କାର୍ଯ୍ୟ କରିବା ସହ ଅନେକ କ୍ରିକେଟ ଖେଳାଳିଙ୍କୁ ତାଲିମ ପ୍ରଦାନ କରିଥିଲେ । ସେ ଦିନେଶ କାର୍ତିକ ଓ ଲକ୍ଷ୍ମୀପତି ବାଲାଜିଙ୍କୁ ଟାଲିମ ଦେଇଥିଲେ । ବ୍ୟକ୍ତିଗତ ଜୀବନ ତାଙ୍କ ଝିଅ ଶ୍ରୀୟା ରେଡ୍ଡୀ ଜଣେ ଅଭିନେତ୍ରୀ ଓ ସେ ପ୍ରଯୋଜକ ବିକ୍ରମ ରେଡ୍ଡୀଙ୍କୁ ବିବାହ କରିଛନ୍ତି ।
ଜେସଲମେର   :       ଗୋଲ୍ଡେନ ସିଟି ବା ସୁନେଲୀ ସହର ନାମରେ ପରିଚିତ ରାଜସ୍ଥାନର ଏକ ଲୋକପ୍ରିୟ ସହର। ଏହା ରାଜ୍ୟର ରାଜଧାନୀ ଜୟପୁରଠାରୁ ୫୩୫କି.ମି ପଶ୍ଚିମ ଦିଗରେ ଅବସ୍ଥିତ। ଏହି ସହର ୟୁନେସ୍କୋର ବିଶ୍ୱ ଐତିହ୍ୟ ତାଲିକା ଅର୍ନ୍ତଭୁକ୍ତ। ପୂର୍ବେ ଏହା ଜେସଲମେର ରାଜ୍ୟ ନାମରେ ପରିଚିତ ଥିଲା। ଜେସଲମେରର ନାମକରଣ ୧୧୫୬ ଖ୍ରୀ.ଅରେ ରାଜପୁତ ରାଜା ମହାରାୱଲ ଜୈସଲ ସିଂହଙ୍କଦ୍ୱାରା ଏହି ସହରର ସ୍ଥାପନା ପରେ ହୋଇଥିଲା। ଏଠାରେ ଅନେକ ପର୍ଯ୍ୟଟନସ୍ଥଳି ରହିଛି, ବିଶେଷ କରି ଏଠାରେ ଥିବା ଦୁର୍ଗ ଓ ପ୍ରାସାଦଗୁଡ଼ିକ ପାଇଁ ଏହା ଅଧିକ ପ୍ରସିଦ୍ଧ ଲାଭ କରିକରିଛି। ଏହା ବ୍ୟତୀତ ଏଠାରେ ଥିବା ଥର ମରୁଭୂମି ଏକ ପ୍ରମୁଖ ପର୍ଯ୍ୟଟନସ୍ଥଳୀ। ଗମନାଗମନ ସ୍ଥାନୀୟ ପାଣିପାଗ ସୂଚନା କେନ୍ଦ୍ର ଅନୁଯାୟୀ ଜେସଲମେରକୁ ଯିବା ପାଇଁ ଅକ୍ଟୋବରରୁ ମାର୍ଚ୍ଚ ଭଲ ସମୟ। ଯୋଧପୁର ହେଉଛି ଏହାର ନିକଟତ୍ତମ ବିମାନ ବନ୍ଦର। ଯୋଧପୁର ଏବଂ ଦିଲ୍ଲୀରୁ ଜେସଲମେର ଯିବା ପାଇଁ ସିଧାସଳଖ ରେଳର ସୁବିଧା ରହିଛି। ଏହା ବ୍ୟତୀତ ଦେଶର ଅନ୍ୟ ପ୍ରମୁଖ ସହର ଗୁଡିକରୁ ମଧ୍ୟ ରେଳର ସୁବିଧା ରହିଛି। ପର୍ଯ୍ୟଟନ ଜେସଲମେର ଦୁର୍ଗ : ଜେସଲମେରର ସବୁଠାରୁ ଆକର୍ଷଣୀୟ ପର୍ଯ୍ୟଟନସ୍ଥଳି ହେଉଛି ଜେସଲମେର ଦୁର୍ଗ। ରାଜସ୍ଥାନୀ ଶୈଳୀରେ ନିର୍ମିତ ଏହି ଦୁର୍ଗର ଐତିହ୍ୟ ସମ୍ପର୍କରେ ସତ୍ୟଜିତ ରାୟଙ୍କଦ୍ୱାରା ରଚିତ ନୋଭେଲରେ ଖୁବ ସୁନ୍ଦର ଭାବରେ ଉଲ୍ଲେଖ କରାଯାଇଛି। ଏହି ନୋଭେଲକୁ ଅନୁକରଣ କରି ଏକ ଚଳଚ୍ଚିତ୍ର ମଧ୍ୟ ପ୍ରସ୍ତୁତ ହୋଇ ସାରିଛି। ଖାସ କରି ଏହି ଦୁର୍ଗର ସୌନ୍ଦର୍ଯ୍ୟକୁ ଉପଭୋଗ କରିବା ପାଇଁ ପ୍ରତି ବର୍ଷ ଏଠାକୁ ହଜାର ହଜାର ପର୍ଯ୍ୟଟକ ଆସନ୍ତି। ଗଡ଼ସିସାର ହ୍ରଦ : ଶାନ୍ତ ଓ ସ୍ନିଗ୍ଧ ପରିବେଶ ଘେରା ଏହି ହ୍ରଦ ହେଉଛି ଅନ୍ୟ ଏକ ଆକର୍ଷଣ କେନ୍ଦ୍ର। ବିଶେଷ କରି ଏଠାରେ ଅନେକ ମନ୍ଦିର ଦେଖିବାକୁ ମିଳେ, ତନ୍ମଧ୍ୟରୁ ଗୋଟିଏ ମନ୍ଦିର ଏହି ହ୍ରଦ ମଝିରେ ଅବସ୍ଥିତ। ଶୀତଦିନେ ଏଠାକୁ ଅନେକ ବିଦେଶୀ ପକ୍ଷୀ ଆସନ୍ତି, ଯାହା ଦେଖିବାକୁ ଖୁବ ଆକର୍ଷଣୀୟ ।